title: Eric Burdon

text: Vuonna 1975 alkuperäinen The Animals palasi yhteen ja julkaisi 1977 albumin "Before We Were So Rudely Interrupted." Albumi jäi kuitenkin varsin vähälle huomiolle. Vuoden 1983 toukokuussa The Animals palasi jälleen yhteen alkuperäisellä kokoonpanolla. Yhtye julkaisi 16. kesäkuuta 1983 albumin "Ark," jolta julkaistiin singlet "The Night" ja "Love Is For All Time". Uutta levyä seurasi maailmankiertue sekä 31. joulukuuta 1983 nauhoitettu konsertti Wembley Arenalla Lontoossa. Konsertti julkaistiin seuraavana vuonna livealbumina nimellä "Rip it to Shreds". Vuoden 1984 konsertti Royal Oak Theatressa julkaistiin puolestaan vuonna 2008 nimellä "Last Live Show." Tässä nauhoituksessa lisäjäseninä olivat Zoot Money, Nippy Noya, Steve Gregory ja Steve Grant. Alkuperäinen The Animals hajosi viimeisen kerran vuoden 1984 lopulla.


title: Eric Burdon

text: Vaikka yhtyettä Burdonin 1960-luvun lopulla muodostamaa yhtyettä kutsuttiin joskus nimellä Eric Burdon and the New Animals, nimi otettiin virallisesti käyttöön vasta vuonna 1998. Tähän kokoonpanoon kuuluivat basisti Dave Meros, kitaristi Dean Restum, rumpali Aynsley Dunbar ja multi-instrumentalisti Neal Morse. Tämä ryhmä nauhoitti "Live at the Coach House" -nimisen livealbumin 17. lokakuuta 1998. Konsertti julkaistiin myös videona ja DVD:nä saman vuoden joulukuussa. Vuonna 1999 kokoonpano julkaisi "The Official Live Bootleg No. 2 "-livetaltioinnin ja seuraavan vuoden elokuussa "The Official Live Bootleg 2000 "-livealbumin, jolla oli kosketinsoittajana Martin Gerschwitz.


title: Eric Burdon

text: Vuoden 2003 kesäkuussa Burdon muodosti jälleen uuden Eric Burdon and the Animals -kokoonpanon, jossa olivat mukana kosketinsoittaja Martin Gerschwitz, basisti Dave Meros, kitaristi Dean Restum ja rumpali Bernie Pershey. Tämä yhtye hajosi vuonna 2005. Vuoden 2008 aikana Burdon kiersi jälleen nimellä Eric Burdon and the Animals vaihtuvien taustamuusikoiden kanssa.


title: Eric Burdon

text: 13. joulukuuta 2008 Burdon hävisi kolme vuotta kestäneen oikeustaistelun The Animals -nimen käyttöoikeuksista Iso-Britanniassa. Yhtyeen nimioikeudet sen kotimaassa siirtyivät John Steelelle, joka oli The Animalsin jäsen yhtyeen huippuvuosien aikana. Steele kuitenkin erosi The Animalsista ennen sen hajoamista vuonna 1966, vaikka hän on ollutkin mukana useissa yhtyeen uudelleenyhdistyneissä versioissa Burdonin kanssa myöhempinä vuosikymmeninä. Burdon jatkoi keikkailemista nimellä "Eric Burdon and the Animals", mutta ei saanut käyttää nimeä The Animals Iso-Britanniassa oikeusjutun ollessa käynnissä. 9. syyskuuta 2013 Burdonin valitus hyväksyttiin, ja oikeuskäsittelyn tuloksena hän saa nyt käyttää The Animals -nimeä myös Iso-Britanniassa.


title: Eric Burdon

text: Vuonna 1969 asuessaan San Franciscossa Burdon yhdisti voimansa kalifornialaisen funkrock-yhtye Warin kanssa. Tämän yhteistyön seurauksena seuraavan vuoden huhtikuussa julkaistiin albumi "Eric Burdon Declares "War'"," jolta poimittiin singleiksi kappaleet "Spill The Wine" ja "Tobacco Road". Tupla-albumi "The Black-Man's Burdon" julkaistiin syyskuussa 1970. Albumin singlet, "Paint It, Black" ja "They Can't Take Away Our Music", saivat kohtalaista suosiota vuoden 1971 aikana. Samana vuonna Burdon lyyhistyi lavalle konsertin aikana astmakohtauksen vuoksi, minkä jälkeen War jatkoi kiertuetta ilman häntä.


title: Eric Burdon

text: Vuonna 1976 ABC Records julkaisi kokoelmalevyn "Love Is All Around," joka sisälsi nauhoitukset Burdonin Warin kanssa tekemästä "Paint It, Black" -kappeleen liveversiosta ja coverin The Beatlesin kappaleesta "A Day in the Life". Yhtyeen mukana oli myös entinen NFL-tähti Deacon Jones, joka lauloi yhtyeen vuoden 1975 kappaleella "Why Can't We Be Friends?".


title: Eric Burdon

text: Eric Burdon ja War palasivat yhteen ensimmäistä kertaa 37 vuoteen Lontoossa 21. huhtikuuta 2008, kun he esiintyivät Eric Burdon & War -nimisessä konsertissa Royal Albert Hallissa. Konsertti osui yhteen Rhino Recordsin suuren uudelleenjulkaisukampanjan kanssa. Levy-yhtiö uudelleenjulkaisi kaikki Warin albumit mukaan lukien "Eric Burdon Declares "War'"" ja ""The Black-Man's Burdon".


title: Eric Burdon

text: Burdon aloitti soolouransa vuonna 1971 The Eric Burdon Band -yhtyeen kanssa jatkaen hard rock-heavy metal-funk -tyyliä. Elokuussa 1971 hän nauhoitti albumin "Guilty!", jolla olivat mukana bluesmuusikko Jimmy Witherspoon ja Ike White San Quentinin vankilan yhtyeestä. Vuoden 1974 lopulla yhtye julkaisi albumin "Sun Secrets", jota seurasi albumi "Stop" vuonna 1975. Burdon muutti Saksaan vuonna 1977 ja nauhoitti albumin "Survivor", jonka kokoonpanoon kuuluivat kitaristi Alexis Korner ja kosketinsoittaja Zoot Money. Albumilla soitti myös neljä muuta kitaristia sekä kolme kosketinsoittajaa. Se tunnetaan erikoisesta kansikuvastaan, joka esittää Burdonia huutamassa. Albumin tuottajana toimi entinen The Animals -basisti Chas Chandler. Alkuperäinen julkaisu sisälsi kansivihkosen, jossa oli Burdonin itsensä musteella tekemät kuvitetut sanoitukset.


title: Eric Burdon

text: Toukokuussa 1978 Burdon nauhoitti albumin "Darkness, Darkness" Roundwood House -hotellissa Laoisin kaupungissa Irlannissa käyttämällä Ronnie Lane's Mobile Studio -nimistä kannettavaa äänitysstudiota. Levyllä oli mukana The Jeff Beck Group -yhtyeessäkin soittanut kitaristi ja vokalisti Bobby Tench, joka oli jättänyt Streetwalkers-yhtyeen muutamaa kuukautta aiemmin. Albumi julkaistiin lopulta vuonna 1980. Tammikuussa 1979 Burdon vaihtoi bändiään Saksassa ja Hollannissa pysähtyvää kiertuetta varten.


title: Eric Burdon

text: 28. elokuuta 1982 The Eric Burdon Band esiintyi Rockpalast Open Air -konsertissa Saksan Loreleyssa kosketinsoittajanaan Red Young. Tämän esiintymisen jälkeen Burdon keikkaili ankarasti sooloprojektinsa kanssa maaliskuusta 1984 maaliskuuhun 1985 kiertäen Iso-Britanniassa, Espanjassa, Saksassa, Ruotsissa, Kanadassa ja Australiassa. Vuonna 1986 Burdon julkaisi omaelämäkertansa nimeltään "I Used To Be An Animal, But I'm Alright Now".


title: Eric Burdon

text: Maaliskuussa 1979 Burdon esiintyi konsertissa Kölnissä ja vaihtoi yhtyeensä nimeksi Eric Burdon's Fire Department. Tähän kokoonpanoon lukeutuivat taustalaulaja Jackie Carter Silver Convention -ryhmästä, Bertram Engel Udo Lindenbergin "Panik Orchesterista" ja Jean-Jaques Kravetz. 1980-luvun puolivälissä he nauhoittivat albumin "The Last Drive". Eric Burdon's Fire Department kiersi Eurooppaa tällä kokoonpanolla. Paul Millins ja Louisiana Red tekivät erityisesiintymisensä kiertueella Espanjassa ja Italiassa. Joulukuuhun 1980 mennessä yhtye oli hajonnut.


title: Eric Burdon

text: Huhtikuussa 1981 Christine Buschmann alkoi kuvaamaan elokuvaa "Comeback," jonka pääosassa Burdon oli. He loivat uuden Eric Burdon Bandin, jonka kokoonpanoon kuuluivat Louisiana Red, Tony Braunagle, John Sterling ja Snuffy Walden. Tämä yhtye nauhoitti livekappaleita Los Angelesissa. Nauhoituksia tehtiin myös Berliinissä toisella kokoonpanolla, jonka ainoa pysyvä jäsen oli John Sterling. "Comebackin" viimeiset kohtaukset kuvattiin Berlin Metropolessa syyskuussa 1981, jonka jälkeen Burdon yhtyeineen jatkoi kiertuetta Australiassa ja Pohjois-Amerikassa. Studioalbumi "Comeback "julkaistiin vuonna 1982. Vuoden 1983 albumi" Power Company" sisälsi myös "Comeback"-projektin aikana nauhoitettuja kappaleita.


title: Eric Burdon

text: Vuonna 1988 Burdon kokosi yhtyeen, joka koostui 15 muusikosta. Mukana olivat muun muassa kosketinsoittaja Andrew Giddings, basisti Steve Stroud, rumpali Adrian Sheppard, kitaristi Jamie Moses sekä neljä taustalaulajaa. Tämä kokoonpano äänitti albumin "I Used To Be An Animal "Malibussa, Yhdysvalloissa. Vuonna 1990 Eric Burdonin coverversiota kappaleesta "Sixteen Tons" käytettiin elokuvassa "Joe ja tulivuori". Elokuvassa soinut kappale julkaistiin myös singlenä. Burdon nauhoitti myös singlet "We Gotta Get out of This Place" yhdessä Katrina and The Wavesin kanssa ja "No Man's Land" yhdessä Tony Careyn sekä Anne Haigisin kanssa. Myöhemmin vuonna 1990 Burdonilla oli Eric Burdon Band "-"kokoonpano, jossa olivat mukana Jimmy Zavala (saksofoni ja huuliharppu), Dave Meros (basso), Jeff Naideau (koskettimet), Thom Mooney (rummut) ja John Sterling (kitara). Tämän yhtyeen jälkeen Burdon aloitti kiertueen The Doors -kitaristi Robby Kriegerin kanssa. Kaksikon esiintyminen konsertissa Ventura Beachilla Kaliforniassa julkaistiin DVD:llä 20. kesäkuuta 2008.


title: Eric Burdon

text: 13. huhtikuuta 2004 Burdon julkaisi comebackalbumin "My Seret Life", mikä oli hänen ensimmäinen uusi nauhoituksia sisältänyt albuminsa 16 vuoteen. Burdonin lisäksi albumille tekivät sanoituksia Tony Braunagel ja Marcelo Nova. Kun John Lee Hooker kuoli vuonna 2001, Burdon oli kirjoittanut kappaleen "Can't Kill the Boogieman". Vuonna 2005 Eric Burdon And The Animals julkaisi livealbumin "Athens Traffic Live", jolla oli bonusmateriaalia sisältävä DVD ja ylimääräinen studiokappale. Tämä yhtye hajosi marraskuussa 2005. Burdon aloitti lyhyen kiertueen nimellä "The Blues Knights".


title: Eric Burdon

text: 27. tammikuuta 2006 Burdon julkaisi blues-R&B-albumin "Soul of a Man". Tämä albumi oli omistettu Ray Charlesille ja John Lee Hookerille. Tämän jälkeen Burdon muodosti jälleen uuden yhtyeen, jossa soittivat Red Young (koskettimet), Paula O'Rourke (basso), Eric McFadden (kitara), Carl Carlton (kitara), ja Wally Ingram (rummut). He esiintyivät myös Luganossa järjestyillä festivaaleilla ja vuonna 2007 McDonaldin tuottaman ja juontaman Hippiefest-tapahtuman pääesiintyjänä.


title: Eric Burdon

text: 71-vuotias Burdon nauhoitti cincinnatilaisen garageyhtye The Greenhornesin kanssa "Eric Burdon & the Greenhornes -"nimisen EP:n. Levy äänitettiin täysianalogisessa studiossa ja julkaistiin 23. marraskuuta 2012.


title: Eric Burdon

text: Vuonna 2013 Burdon julkaisi uuden albumin nimeltään "'Til Your River Runs Dry". Albumilta julkaistiin single "Water", jonka inspiraationa oli Burdonin Mihail Gorbatsovin kanssa käymä keskustelu.


title: Eric Burdon

text: Vuonna 1991 Burdon ja Brian Auger muodostivat Eric Burdon & Brian Auger Band -yhtyeen, johon kuuluivat Eric Burdon (laulu), Brian Auger (koskettimet ja laulu), Dave Meros (basso ja laulu), Don Kirkpatrick (kitara ja laulu) ja Paul Crowder (rummut ja laulu). Vuoteen 1992 mennessä Larry Wilkins korvasi Kirkpatrickin ja Brian Augerin poika Karma Auger Crowderin. Vuonna 1993 kokoonpanoon liittyi Richard Reguria perkussioiden soittajaksi. Kokoonpano julkaisi livealbumin "Access All Areas". Vuonna 1994 Eric Burdon & Brian Auger Band hajosi. Tämän jälkeen Burdon muodosti Eric Burdon's I Band -yhtyeen. Kokoonpanoon lukeutuivat Larry Wilkins, Dean Restum (kitara), Dave Meros (basso) ja Mark Craney (rummut).


title: Eric Burdon

text: Vuonna 1995 Burdon vieraili Bon Jovin kanssa Hall of Famessa esittäen kappaleista "It's My Life" ja "We Gotta Get out of This Place" tehdyn potpurin. Burdon julkaisi myös albumin "Lost Within The Halls of Fame", joka sisälsi aiempia kappaleita ja uudelleennauhoituksia joistakin "I Used To Be An Animal" -albumin kappaleista. Lokakuussa 1996 Aynsley Dunbar korvasi Craneyn rummuissa. "The Official Live Bootleg" nauhoitettiin vuonna 1997, ja saman vuoden toukokuussa Larry Wilkins kuoli syöpään. Burdon julkaisi myös kokoelmalevyt "Soldier of Fortune" ja "I'm Ready", joilla oli kappaleita 1970- ja 80-luvuilta.


title: Eric Burdon

text: Vuonna 2000 Burdon nauhoitti kappaleen "Power to the People" yhdessä Ringo Starrin ja Billy Prestonin kanssa elokuvaa ""Steal This Movie!"" varten. 11. toukokuuta 2001 The Animals nimettiin Rock Walk of Fameen Burdonin 60-vuotissyntymäpäivänä. 3. maaliskuuta 2002 nauhoitettiin livealbumi "Live in Seattle," jolla vieraili myös entinen War-jäsen Lee Oskar. Vuonna 2003 Burdon vieraili kreikkalaisen rockbändi Pyx Laxin albumilla "Joyous in the City of Fools" laulamalla kappaleen "Someone Wrote 'Save Me' On a Wall".


title: Eric Burdon

text: Vuonna 2001 ilmestyi Burdonin toinen omaelämäkerta "Don't Let Me Be Misunderstood", jonka hän kirjoitti yhdessä kirjailija-elokuvantekijä J. Marshall Craigin kanssa. Kriitikoiden ylistämä teos julkaistiin ensin Yhdysvalloissa, mitä seurasi painokset Kreikassa, Saksassa ja Australiassa. Kirja kertoo brittiläisestä invaasiosta, Burdonin muutoista Los Angelesiin sekä Palm Springsiin ja sisältää anekdootteja rock and roll -tähteydestä.


title: Eric Burdon

text: 7. kesäkuuta 2008 Burdon esiintyi Bo Diddleyn muistotilaisuudessa Gainesvillessä, Floridassa. Heinä- ja elokuussa 2008 Burdon oli pääesiintyjänä Hippiefest-festivaaleilla. Hän myös nauhoitti singlen "For What It's Worth" yhdessä Carl Carltonin ja Max Buskohlin kanssa.


title: Eric Burdon

text: 12. marraskuuta 2008 "Rolling Stone" listasi Burdonin 57. sijalle kaikkien aikojen sadan parhaan laulajan listalla. 22. tammikuuta 2009 Burdon esiintyi ensimmäisen kerran uuden yhtyeensä kanssa, johon kuuluivat kosketinsoittaja Red Young, kitaristi Rik Hirsch, basisti Jack Bryant ja rumpali Ed Friedland. Burdon oli sairaana muutaman kuukauden ajan eikä tällöin esiintynyt kuin Yhdysvalloissa. 26 kesäkuuta hän kuitenkin aloitti Euroopan-kiertueensa. Bändiin kuuluvat Red Young (koskettimet), Billy Watts (kitara), Terry Wilson (basso), Brannen Temple (rummut) ja Georgia Dagaki (kreetalainen lyyra). Kiertue päättyi 7. elokuuta.


title: Eric Burdon

text: Maanantaina 28. tammikuuta 2013 Burdon teki harvinaisen esiintymisen "Late Night with Jimmy Fallon" -ohjelmassa taustayhtyeenään The Roots. Ohjelman juontaja Fallon hehkutti Burdonin tuoretta albumia "'Til Your River Runs Dry".


title: Eric Burdon

text: Tiistaina 23. heinäkuuta 2013 Burdon vieraili lavalla Bruce Springsteenin ja The E Street Bandin kanssa Cardiffin Millennium Stadiumilla esittäen kappaleen "We Gotta Get out of This Place".


title: Eric Burdon

text: Elokuussa 2013 Burdon oli kiertueella Pat Benatarin ja Neil Giraldon kanssa.


title: Eric Burdon

text: The Animalsin soundi on vaikuttanut moniin brittipop-, vaihtoehtorock- ja voimapop-yhtyeisiin. Yhtyeen vaikutus kuuluu esimerkiksi yhtyeissä Deep Purple, The Black Crowes, The Hives, Grand Funk Railroad, MC5, The White Stripes. Burdonin ääntä ovat ylistäneet useat laulajat, esimerkiksi Jim Morrison, Robert Plant, Tom Petty, David Johansen, Joe Cocker, Bruce Springsteen, Ian Hunter, Ryan Adams, Jack White, John Mellencamp ja Dan Zanes.


title: Pietari I (Jugoslavia)

text: Pietari I (Краљ Петар I Карађорђевић; "Kral" Petar I Karađorđević) (11. heinäkuuta 1844 Belgrad – 16. elokuuta 1921) oli Serbian kuningas vuosina 1903–1918 sekä Serbien, kroaattien ja sloveenien kuningaskunnan (Jugoslavia) ensimmäinen kuningas vuosina 1918–1921. Hän kuului Karađorđevićin sukuun ja tuli valtaan Obrenovićin dynastian vuonna 1903 kaataneen vallankaappauksen jälkeen.


title: Pietari I (Jugoslavia)

text: Petar Karađorđević palveli Ranskassa Ranskan–Preussin sodan 1870–1871 aikana ja osallistui 1875 kansannousuun Osmanien valtakuntaa vastaan Balkanilla. Hän nai Montenegron prinsessa Zorkan 1. elokuuta 1883 ja he saivat neljä lasta ennen Zorkan kuolemaa 1890.


title: Pietari I (Jugoslavia)

text: Vuonna 1903 epäsuosittu kuningas Aleksanteri I korvasi senaatin ja valtioneuvoston jäsenet omilla tukijoillaan. Kun hänen lisäksi huhuttiin aikovan julistaa epäsuositun kuningatar Dragan veljen kruununperijäksi, joukko upseereita surmasi Aleksanterin puolisoineen ja asetti valtaistuimelle kilpailevan Karađorđevićin dynastian Petarin.


title: Pietari I (Jugoslavia)

text: Itävaltalaisvastainen Nikola Pašić toimi hänen pääministerinään. Pietari I:n ensimmäisinä vuosina tehtiin monia uudistuksia perustuslakiin, koulutukseen, armeijaan ja maatalouteen.


title: Pietari I (Jugoslavia)

text: Kun ensimmäisen maailmansodan puhkeaminen Euroopassa oli vain kuukauden päässä ja Serbia mullistuksissa Balkanin sotien tuloksen vuoksi sotilaiden ja kansan vaatiessa Makedoniaa Serbialle, Pietari I jätti hallituksen toiselle pojalleen Aleksanterille (Aleksandar), josta tuli valtionhoitaja kuninkaan huonon terveyden vuoksi. Serbian häviön lähetessä sodassa vuonna 1915 August von Mackensenin johtamien Itävalta-Unkarin, Saksan ja Bulgarian joukkojen edessä kuningas pakeni Albanian vuorten yli Korfulle marsalkka Radomir Putnikin kanssa.


title: Pietari I (Jugoslavia)

text: 1. joulukuuta 1918 Pietari I esiintyi vielä lyhyesti julkisesti hyväksyessään asemansa uuden "Serbien, kroaattien ja sloveenien kuningaskunnan" kuninkaana. Hänen kuollessaan 1921 Aleksanterista tuli virallisesti hallitsija.


title: The Pogues

text: The Pogues on brittiläinen punkvaikutteinen folk rock -yhtye, joka oli erityisen suosittu 1980- ja 1990-luvuilla. Sen perustivat Shane MacGowan (laulu), James Fearnley (haitari) ja Spider Stacy (tinapilli) vuonna 1982. Poliittiset teemat saivat sen muistuttamaan myös The Clashia. Soitinvalikoima taas toi tyypillistä irlantilaista kansanmusiikin tunnelmaa. Myöhemmin yhtyeeseen tuli lisää jäseniä ja enemmän sähköisiä soittimia. Yhtyeen suurin hitti on joululaulu ”Fairytale of New York” vuodelta 1987.


title: Joe Donoghue

text: Joseph F. "Joe" Donoghue (11. helmikuuta 1871 Newburgh, New York, Yhdysvallat – 1921) oli yhdysvaltalainen pikaluistelija.


title: Joe Donoghue

text: Donoghue aloitti luistelijanuransa Hudson-joen jäällä. Hän osallistui kautta aikain ensimmäisenä amerikkalaisina tuolloin vielä epävirallisiin MM-kisoihin 1889 Amsterdamissa, missä hän voitti kahden mailin kilpailussa kaikki muut matkat voittaneen venäläisen Aleksandr Panšinin seitsemällä sekunnilla uudella maailmanennätysajalla 6.24,0, ja esti näin venäläistä voittamasta kautta aikain ensimmäistä maailmanmestaruutta, koska noihin aikoihin vaadittiin maailmanmestaruuteen voitto kaikilta matkoilta


title: Joe Donoghue

text: Vuonna 1891 Donoghue voitti pikaluistelussa Alankomaiden mestaruuden ylivoimaisesti ja jatkoi ylivoimaansa kolme viikkoa myöhemmin Amsterdamin MM-kisoissa, missä hänestä tuli kautta aikain ensimmäinen pikaluistelun maailmanmestari voitettuaan kaikki kilpailumatkat.


title: Joe Donoghue

text: Vuosina 1891 ja 1892 Donoghue voitti Yhdysvaltain mestaruudet ja 1892 myös Kanadan mestaruuden. Hän jatkoi uraansa vielä ammattilaisena.


title: Lord Killanin

text: Michael Morris, Killanin kolmas paroni (usein käytetty nimi Lord Killanin), (30. heinäkuuta 1914 Lontoo – 25. huhtikuuta 1999 Dublin) oli irlantilainen journalisti ja Kansainvälisen olympiakomitean kuudes puheenjohtaja. Killanin seurasi amerikkalaista Avery Brundagea Kansainvälisen olympiakomitean puheenjohtajana.


title: Lord Killanin

text: Killanin syntyi Lontoossa. Hän kävi koulunsa kuulussa Eton Collegessa ja Sorbonnen yliopistossa Pariisissa. 1930-luvulla Killaninista tuli journalisti. Hän toimi toisessa maailmansodassa sotajournalistina.


title: Lord Killanin

text: Vuonna 1950 Killaninista tuli Irlannin olympiakomitean puheenjohtaja. Hänestä tuli Kansainvälisen olympiakomitean varapuheenjohtaja vuonna 1968 ja puheenjohtaja vuonna 1972. Hänestä tuli puheenjohtaja kesken Münchenin kesäolympialaisia. Killaninin ensimmäinen työ puheenjohtajana oli selvittää Münchenin verilöyly. Puheenjohtajakautensa aikana Killaninilla oli elämänsä suurin työkokemus, joka oli USA:n boikotti vuoden 1980 kesäolympialaisissa.


title: Lord Killanin

text: Killanin erosi Kansainvälisestä olympiakomiteasta Moskovan kisojen jälkeen vuonna 1980. Killanin tilalle Kansainvälisen olympiakomitean puheenjohtajaksi valittiin espanjalainen Juan Antonio Samaranch.


title: Lord Killanin

text: Killanin kuoli Dublinin-kodissaan 84-vuotiaana, ja hänet on haudattu Galwayhin.


title: Jormua

text:
Jormua on Kajaaniin kuuluva kylä Oulujärven itärannalla Pohjajoen laskukohdassa seitsemän kilometriä pitkän Jormuanlahden rantamaisemissa. Kylällä on läpimittaa noin 15 kilometriä. Se jakaantuu kolmeen pääosaan, jotka ovat lahden pohjoispuolinen Saviniemi, länsipuoliset Hannusranta ja Torvelan seutu sekä Pohjajoki.
Maarekisterin mukaan Jormuaan kuuluvat myös eteläisempi Kuluntalahden kaupunginosa ja läntinen Salmijärvi. Jormuan pohjoisena naapurina on Paltamoon kuuluva Kontiomäki, lännessä Paltaniemi, idässä Sotkamon Pohjavaara. Etelässä vastassa ovat
Kajaanin lähitaajamat. Kylän asukasluku on noin 750 ja kesäasutusta on varsin runsaasti.


title: Jormua

text:
Jormuan asutus on Kainuun varhaisimpia edullisen sijainnin takia. Jo 1570-luvun veroluetteloissa Jormuanlahdella esiintyi viisi sukua: Loikkanen, Miettunen, Pekastinen, Sorjonen ja Tuppurainen. Rappasotanakin tunnettu Pitkä viha (1570-1595) jätti jälkensä seudun kaskiviljelytyyppiseen uudisasutukseen. Kuitenkin 1620-luvulla Jormuanlahden ja Kuluntalahden alueella tavataan 14 veronmaksajaa.
Sukunimet Häikiä ja Toppinen jäivät eloon paikannimissä Häikiönmäki ja Toppila.
Tilojen nimet ovat vuosisatojen saatossa muuttuneet. Seuraavassa esimerkkinä neljä 1650-luvulla
mainittua isäntää sekä tilan nimen muutos nykypäivään mennessä. Tilan myöhempi nimi jälkimmäisenä.
Pekka Sivonen (Jormuanniemi-Torvela-Leinola), Juho Virkkunen (Jormuanniemi-Virkkula-Jormua),
Matti Milla (Salmijärvi-Hurskala-Juntula, Piipponen), Olavi Toppinen (Salmijärvi-Toppila)


title: Jormua

text: Jormua kuului Paltamon emäseurakuntaan aina vuoteen 1879 asti, jolloin siitä tuli osa Kajaanin maalaiskuntaa. Kirkonkirjoissa tämä näkyy jormualaisille muuttona Paltamosta, vaikka vain kunnan rajat muuttuivat. Maalaiskunnan lakattua vuonna 1977 Jormuasta tuli osa Kajaanin kaupunkia.


title: Jormua

text: Kylällä toimii kuusiluokkainen peruskoulu, jossa on muun muassa pienimuotoinen tieteellinen kirjasto. Paikallinen jalkapalloseura FC Tarmo pyörittää kylällä tanssilavaa. Kesäaikaan on valtatien 5 varrella kioskitoimintaa. Jormuan asema on lakkautettu, mutta toisinaan entisen aseman luona pysähtyy museojunia. Asemarakennus on purettu ja rakennettu toisaalle yksityiskäyttöön.


title: Jormua

text: Elinkeinotoiminta on pienviljelyksen vähentyessä ja liikenteen lisääntyessä hiipunut, mutta se ei ole vaikuttanut väkilukuun, koska Kajaanista on kylälle muuttoliikettä. Aiemmin kylällä on toiminut talkkilouhos. Leveäraiteinen tukkien siirtorata on kulkenut ylempää Kuhmon reitiltä Oulujärveen Jormuan kohdalla ohi Kajaanin koskien.


title: Cooksonia

text: Cooksonia oli haarusanikkaisia hieman muistuttava varhainen maakasvi siluurikauden puolivälissä 425 miljoonaa vuotta sitten. "Cooksonia" oli muutaman senttimetrin korkuinen haaroittuva varsi, jossa ei ollut lehtiä ja kukkia. Kasvilla oli heikot juuret tai ei juuria lainkaan, juurifossiileja ei ole löydetty.


title: Cooksonia

text: Muutenkaan monet fossiilit eivät ole täydellisiä. "Cooksonia"a on löydetty Siperiasta Länsi-USA:han ja Brasiliaan, eniten Euramerikasta, ja lajinäytteet Isosta-Britanniasta. "Cooksonia"a pidetään yhtenä ensimmäisistä putkilokasveista, mutta jäkälää ja sammalta muistuttavia maakasveja arvellaan olleen jo ordovikikaudella tai jo 700 miljoonaa vuotta sitten. "Cooksonia"n sukulaisuussuhteet nykyään eläviin kasveihin ovat epäselviä, arvellaan että "Cooksonia" olisi "Rhyniophyta"n ja liekojen lähisukulainen.


title: Cooksonia

text: "C. pertoni", "C. hemisphaerica", "C. cambrensis", "C. caledonica" ja "C. paranensis" ovat tunnistetut "Cooksonia"-lajit.


title: Concord

text: Concord on New Hampshiren osavaltion pääkaupunki Yhdysvalloissa. Vuonna 2010 kaupungissa oli 42 695 asukasta. Se sijaitsee ikimuistoisella intiaanien asuinpaikalla Merrimack-joen rannalla. Kaupunki on perustettu vuonna 1727. Siitä tuli osavaltion pääkaupunki 1808 keskeisen sijaintinsa ansiosta.


title: Concord

text: Kaupungissa on planetaario ja vuonna 1973 perustettu lakioppilaitos, joka oli aiemmin nimetty 1850-luvun Yhdysvaltain presidentin Franklin Piercen mukaan mutta on vuodesta 2010 toiminut New Hampshiren yliopiston oikeustieteellisenä tiedekuntana nimellä "University of New Hampshire School of Law".


title: Minkiön asema

text: Minkiön asema on Kiipun kylän kulmakunta ja Jokioisten Museorautatien rautatieasema Minkiön kylästä pohjoiseen Jänhijoen pohjoisrannalla, Jänhijoen kylän länsipuolella Jokioisten kunnassa. Rautatieaseman ympärille muodostunut kulmakunta sijaitsee noin kahdeksan kilometrin päässä Jokioisten keskustaajamasta ja noin kahdeksan kilometrin päässä Humppilasta.


title: Minkiön asema

text: Minkiön rautatieaseman () asemarakennus on rakennettu vuonna 1898 samanaikaisesti Jokioisten Rautatien rakentamisen kanssa. Liikennepaikan nimi on alusta alkaen ollut Minkiö, vaikka varsinainen Minkiön kylä sijaitsee noin neljä kilometriä asemalta etelään, lähellä nykyistä museorautatien Jokioisten asemaa. Puhekielessä liikennepaikkaa kutsuttiin Kiipun laituriksi. Liikennepaikalla oli päivittäistä henkilöliikennettä vuosina 1899–1951. Lipunmyynti Minkiöllä aloitettiin niinkin myöhään kuin 1930-luvun puolivälissä. Samalla asemalla avattiin myös postipysäkki, joka suljettiin vuonna 1954 matkustajaliikenteen loputtua.


title: Minkiön asema

text: Asema-alueen alkuperäiset rakennukset käsittävät vuonna 1898 valmistuneen ja vuonna 1903 laajennetun pysäkkirakennuksen (64 m²) lisäksi asemapäällikön saunan (23 m²), talous- ja varastorakennuksen (43 m²) ja makasiinin (41 m²).


title: Minkiön asema

text: Rautatien hierarkian mukaan Minkiön liikennepaikka oli aluksi laiturivaihde ja myöhemmin pysäkki. Liikennepaikka oli epäitsenäinen ja toimi Jokioisten asemapäällikön alaisuudessa. Aseman miehitys lopetettiin 1. joulukuuta 1962.


title: Minkiön asema

text: Asemarakennus ehti olla kahden sukupolven ajan Raitalan perheen koti; tämä vaihe päättyi, kun pysäkinhoitaja Paavo Raitala siirrettiin Jokioisten asemapäälliköksi, minkä yhteydessä pysäkki suljettiin. Tällöin myös alkuperäinen asemakello poistettiin tarpeettomana.


title: Minkiön asema

text: Asemarakennus oli satunnaisessa käytössä kymmenen vuotta. Se oli pitkään kylmillään, mikä ei ollut hyväksi rakennukselle.


title: Minkiön asema

text: Vuonna 1972 Museorautatie Forssa - Humppila ry sai vuokrata rakennuksen aloittaessaan toimintaansa, mutta kiitotavaramakasiini jäi vielä Jokioisten rautatien omaan käyttöön. Vuonna 1978 molemmat rakennukset siirtyivät Jokioisten Museorautatien omistukseen muiden kiinteistöjen ohella.


title: Minkiön asema

text:
Asema maalattiin ennen talvisotaa vaaleaksi aikakaudella suositun tavan mukaan. Nykyinen, aivan alkuperäisen kaltainen punamulta-asu palautettiin 1980-luvun alussa ja uusittiin vuosina 2005 - 2006. Samoin välillä toisenmalliset aseman ulko-ovet palautettiin ennalleen museoliikenteen alkuaikoina. Rakennusten sähköistys uusittiin tässä yhteydessä, ja niihin asennettiin sähkölämmitys.
Pitkistä kylmilläänoloista pahasti kärsineet tapetit uusittiin 1980-luvun lopulla alkuperäistä aikakautta vastaaviksi; aivan alkuperäisen kaltaisia ei enää ollut saatavilla, mutta tilalle hankittiin lähinnä vastaavat. Näytteet alkuperäisistä tapeteista toki säästettiin siltä varalta, että jostain löytyisi niitä vastaavaa tapettia. Sisäseinien puolipanelointi on alkuperäinen, vain maalit on uusittu. Samoin alkuperäisiä valaisimia on säilynyt useita, keltaisessa makasiinissa jopa yksi alkuperäinen 110 voltin polttimokin, joka ei tosin enää ole käytössä. Samoin huomattava määrä rakennuksen alkuperäistä sähköjohdotusta on säästetty, joskin sekin on enää museoesineistöä.


title: Minkiön asema

text: Asemakello, postilaatikko, mainoskilvet ja lyhdyt ovat niin ikään Museorautatien asentamia mutta alkuperäiseen aikakauteen sovitettuja. Asemakello on peräisin Äänekoski-Suolahden rautatien veturista numero 2; Minkiölle se tuli höyrysäiliöveturi ÄSR 3:n mukana.


title: Minkiön asema

text: Laajimmillaan Minkiön ratapiha käsitti kolme raidetta. Kolmas raide rakennettiin tavaran kuormausta varten vuonna 1933 ja purettiin tarpeettomana vuonna 1966.


title: Minkiön asema

text: Kun rataosuus Jokioisilta Minkiölle saatiin hankittua Jokioisten Rautatieltä museorautatien omistukseen, alkoi Minkiön liikennepaikan kehittyminen. Pienestä laiturivaihteesta kasvoi nopeasti koko museorautatien keskusvarikko. Alkuperäisestä kaksi raidetta käsittävästä ratapihasta on kasvanut 15-raiteinen raidekokonaisuus. Minkiön asemalle valmistui vuonna 1998 uusi vesitorni.


title: Minkiön asema

text: Asemalla sijainnut postipysäkki avattiin rajoitetussa määrin museoliikenteen alkaessa; silloinen korkein postiviranomainen eli Posti- ja lennätinhallitus myönsi tarkoitukseen oman erityistunnuksella varustetun päivämääräleimasimen, jossa oli logona tyylitelty höyryveturin ääriviivapiirros. Leimasinta säilytettiin Forssan postikonttorissa.


title: Minkiön asema

text: Koeliikenteen aikana postilaatikko oli matkustajavaunun päädyssä, ja siitä postit siirrettiin Forssan postikonttorille leimattaviksi.


title: Minkiön asema

text: 1980-luvulla postilaatikko uusittiin ja se siirtyi asemalle. Samalla leimasin sai nykyisen asunsa ja asemalle asennettiin jousitoiminen leimauslaite. Leimauksesta vastasi asemapäällikkö.


title: Minkiön asema

text: 2000-luvun alussa postitoiminta supistui Suomen Posti Oyj:n määräyksestä: kirjeet ja kortit vain kerätään postivaunujen ja aseman laatikoista, mutta niitä ei enää leimata Museorautatien omalla leimalla paikan päällä. Leima on kylläkin edelleen olemassa, mutta kortit ja kirjeet leimaa Posti Group Tampereella.


title: Minkiön asema

text:
Postivaunujen LWR 51 ja LWR 160 nimikkoleimasimet eivät ole virallisia ja vaativat seurakseen aina virallisen leiman.
Syksyllä 2007 Minkiön aseman raiteet 1 ja 3 peruskunnostettiin osin talkootyönä ja loput palkkatyönä. Raiteen 2 vuoro tuli syksyllä 2008. Vuotta myöhemmin vuorossa olivat aseman tulovaihteet, jotka irrotettiin ja vietiin ulkopuoliseen työpajaan uusittaviksi. Paikalleen ne palasivat toukokuussa 2010.


title: Jaap Eden

text: Jacob Johan "Jaap" Eden (19. lokakuuta 1873 – 2. helmikuuta 1925) oli alankomaalainen ratapyöräilijä ja pikaluistelija.


title: Jaap Eden

text: Aikana jolloin Eden luisteli vaadittiin MM-kisoissa maailmanmestaruuteen neljästä kilpailumatkasta kolmen voitto. Eden voitti maailmanmestaruuden kolmesti: 1893 Amsterdamissa, 1895 Hamarissa ja 1896 Pietarissa.


title: Jaap Eden

text: Amsterdamin MM-kisoissa 1893 Eden voitti 500 metrin kilpailun ajalla 51,2, 1 500 metrin kilpailun ajalla 2.48,2 sekä 5 000 metrin kilpailun ajalla 9.59,0. Seuraavana vuonna Tukohlman MM-kisoissa hän oli nopein 10 000 metrillä loppuajalla 19.12,4. Hamarin EM-kisoissa 1894 hän oli nopein 5 000 metrillä ajalla 8.37,6. Hamarin MM-kisoissa 1895 hän voitti 1 500 metrin kilpailun ajalla 2.25,4, 5 000 metriä ajalla 8.41,0 ja 10 000 metriä ajalla 17.56,0. Seuraavana vuonna Pietarin MM-kisoissa Eden voitti jokaisen matkan. 500 metrillä hänen voittoaikansa oli 50,2, 1 500 metrillä 2.36,2, 5 000 metrillä 9.03,2 ja 10 000 metrillä 18.52,4.


title: Jaap Eden

text: Eden luisteli vuonna 1893 1 500 metrin ensimmäisen maailmanennätyksen 2.35,0. Peder Østlund rikkoi sen jo samana vuonna, kun hän luisteli ajan 2.32,6. Eden sai ennätyksen takaisin omiin nimiinsä vuonna 1895, kun hän luisteli ajan 2.25,4. Aika rikkoi Østlundin ennätyksen 3,4 sekunnilla. Østlund sai jälleen rikottua ennätyksen kolme vuotta myöhemmin vuonna 1898. Vuonna 1894 Eden luisteli 5 000 metriä ensimmäistä kertaa alle yhdeksän minuutin, aikaan 8.37,6. Ennätys säilyi voimassa 17 vuotta ennen kuin Nikolai Strunnikov rikkoi sen vuonna 1911. Eden teki 1894 10 000 metrillä uuden maailmanennätyksen 19.12,4. Hän paransi ennätystä seuraavana vuonna, kun hän luisteli myös ensimmäisenä ihmisenä 10 000 metriä alle 18 minuutin helmikuussa 1895 aikaan 17.56,0. Edellisessä parissa Peter Sinnerud ja Karenius Larsen-Stai olivat luistelleet ensimmäistä kertaa alle 19 minuutin aikaan 18.50,0. Ennätys pysyi voimassa viisi vuotta, kunnes Østlund rikkoi sen vuonna 1900.


title: Jaap Eden

text: Ratapyöräilyssä Eden voitti maailmanmestaruuden vuonna 1894 10 mailin kilpailussa ja 1895 eräajossa.


title: Ocean Software

text: Ocean Software Ltd (tai pelkkä Ocean) oli yksi Euroopan suurimmista pelitaloista. Yhtiön perustivat David Ward ja Jon Woods vuonna 1982 Manchesterissa. Yhtiö muistetaan erityisesti useista lisenssipeleistään, joita julkaistiin kymmeniä 1980-luvun kotitietokoneille.


title: Ocean Software

text: Yhtiö voitti Golden Joystick Awardin vuoden parhaana pelitalona 1988/1989, 1989/1990 ja 1990/1991.


title: Ocean Software

text: Oceanin ensimmäisiä pelejä olivat "High Noon" ja "Gilligan's Gold" (1984). Myöhemmin tuona vuonna yhtiö hankki itselleen entisen kilpailijansa, "Imagine"n ja teki sopimuksen Konamin kanssa kolikkopeliensä kotitietokoneversioiden levittämisestä. Ocean suunnitteli käyttävänsä Imaginen nimeä kolikkopelikäännöksissä. Vuoden 1989 jälkeen Ocean lopetti Imaginen brändin ylläpidon.


title: Ocean Software

text: Vuonna 1985 Ocean haali itselleen ensimmäiset lukuisista elokuva- ja sarjalisensseistään, muun muassa Rambo, Robotti rakastuu ("Short Circuit"), Cobra ja Miami Vice. Useissa Oceanin lisenssipeleissä tyypillistä oli, että peli koostui irrallisista eri pelityyppejä sisältävistä osioista. Nämä pelit saivat usein keskinkertaiset arviot arvostelijoilta. Parhaimman vastaanoton lisenssipeleistä saivat kenties ensimmäiseen Batman-elokuvaan perustunut "Batman The Movie" (1989) sekä 16-bittisten koneiden versioissa 3D-grafiikkaa hyödyntänyt "Robocop 3" (1992).


title: Ocean Software

text: Ocean teki sopimuksen Taiton kanssa heidän kolikkopeliensä siirtämisestä kotikoneille vuonna 1986. Kyseisen vuoden pelitarjonta jäi hyvin heikoksi, Ocean julkaisi lähinnä lisenssipelejä ja liukuhihnatyyliin tuotettuja pelejä. Vuonna 1987 Ocean julkaisi markkinoille taas jälleen omalaatuisia pelejä, näistä mainittakoon "Head over Heels", Sensible Softwaren kehittämä omaperäinen "Wizball" sekä evoluutiota simuloinut "Eco", jota joskus pidetään ensimmäisenä "jumalapelinä". Erikoisena vetona Ocean tuki laajalti Commodoren flopiksi jäänyttä Commodore 64GS -pelikonsolia. Yhtiön viimeinen C64-peli oli "Sleepwalker" (1993). Usein keskinkertaisista lisenssijulkaisuista firma sai negatiivista mainetta, mutta se julkaisi vuosien mittaan myös suuren määrän erittäin hyvän vastaanoton saaneita pelejä.


title: Ocean Software

text: Yhtiön nimellä viimeiseksi julkaistuksi peliksi jäi Nintendo 64:n "GT 64: Championship Edition" (1998).


title: Ocean Software

text: Ocean hankki Digital Image Designin itselleen vuonna 1998 ja samana vuonna Infogrames osti Oceanin 100 miljoonan punnan kauppahinnalla ja antoi sille uuden nimen - "Infogrames UK".


title: Ocean Software

text: Yksi Oceanin 8-bittisten pelien erityispiirteitä oli "Ocean Loader". Koska useimmat 8-bittiset kotitietokoneet käyttivät tallennusmediana myös C-kasetteja, pelien lataaminen saattoi kestää useita minuutteja. Ocean käytti erityistä latausjärjestelmää, joka näytti pelin lataamisen aikana kuvan ja soitti musiikkia samanaikaisesti(vain Commodore 64:llä). Ocean Loaderin musiikki on yksi aikansa tunnetuimpia pelimusiikkikappaleita. Kappaleesta esiintyy viittä eri versiota: ensimmäiset kaksi olivat Martin Galwayn käsialaa, 3. oli "Peter Clarke"n, 4. ja 5. "Jonathan Dunn"in. Ensimmäinen Ocean Loaderia käyttänyt peli oli "Hypersports". Vuoteen 1987 asti Ocean Loader oli Oceanin ohjelmoijan "Bill Barna"n käsialaa, vuonna 1987 se korvattiin Paul Hughesin "Freeload"-rutiinilla.


title: Dire Straits (albumi)

text: Dire Straits on brittiläisen rockyhtye Dire Straitsin vuonna 1978 julkaistu debyyttialbumi.


title: Jack McCulloch

text: John K. "Jack" McCulloch (s. 15. elokuuta 1872, k. 1918) oli kanadalainen monipuolinen urheilija, joka parhaiten menestyi pikaluistelussa.


title: Jack McCulloch

text: Vuonna 1897 pikaluistelun maailmanmestaruuskilpailut pidettiin Montrealissa ja tuolloin McCulloch voitti ensimmäisenä ja toistaiseksi ainoana kanadalaisena miehenä yleisluistelijoiden maailmanmestaruuden. Kisoissa McCulloch sijoittui 500 metrillä toiseksi norjalaisen Alfred Næssin takana, voitti 5 000 metriä ja luisteli 1 500 metrillä saman ajan Næssin kanssa. McCulloch voitti matkan uusinnan ajalla 2.40,8. 10 000 metriä McCulloch voitti selvällä erolla seuraaviin ajalla 20.02,4. 5 000 metrin luistelu sittemmin hylättiin, koska matka oli ollut kierroksen liian lyhyt. McCulloch voitti kuitenkin myös seuraavana päivänä järjestetyn uusintakilpailun ajalla 9.25,4. Vuosina 1893 ja 1897 McCulloch voitti Kanadan mestaruuden ja vuonna 1896 Yhdysvaltain mestaruuden.


title: Jack McCulloch

text: Luistelu-uransa ohella McCulloch pelasi jääkiekkoa Winnipeg Victorias -joukkueessa ja harrasti lisäksi pyöräilyä ja soutua.


title: AtheOS

text: AtheOS oli ilmainen Unix-tyylinen käyttöjärjestelmä x86-pohjaisille tietokoneille. AtheOS:ia kutsuttiin aluksi nimellä AltOS, joka oli tarkoitettu olemaan AmigaOS-klooni, mutta myöhemmin suunnitelmat hylättiin. AtheOS:in kehitys on lopetettu, mutta siitä on syntynyt uusia projekteja, kuten esimerkiksi siihen perustuva Syllable.


title: AtheOS

text:
Sen on kirjoittanut täysin norjalainen ohjelmoija, Kurt Skauen, vuodesta 1994 vuoteen 2000. AtheOS esiteltiin Usenetissä maaliskuussa 2000. Vaikka se on lisensoitu avoimen lähdekoodin ohjelmistoksi, Skauen ei hyväksy koodilahjoituksia kuten monet muut. Hän lopetti sen kehittämisen ja nyt projektia pidetään kuolleena. Vapaan lähdekoodin lisenssi GNU GPL on kuitenkin mahdollistanut AtheOS:iin perustuvan Syllablen kehittämisen aloittamisen.
Skauen käänsi KHTML:n AtheOSille mahdollistaakseen ABrowsen tekemisen.


title: AtheOS

text: AtheOS:n kotisivut http://atheos.syllable.org/index.html pyörivät AtheOSille käännetyn Apache HTTP Serverin päällä.


title: Jänhijoki

text: Jänhijoki on Jokioisten kunnan kylä. Se sijaitsee valtatien 2 läheisyydessä noin seitsemän kilometriä pohjoiseen Jokioisten kuntakeskuksesta, samannimisen joen pohjoisrannalla. Lähimmät muut kylät ovat Minkiön asema, joka kuuluu Kiipun kylään, Rehtijärvi joen eteläpuolella sekä Jänhijoen sisarkylä Latovainio. Jänhijoen kylien asukasluku oli vuoden 2000 tilastotietojen mukaan 1 057. Kuumassa, joka on Jänhijoen kylän osa, sijaitsee yksi Jokioisten kouluista, Kuuman koulu. Jänhijoella on sijainnut myös Jänhijoen kansakoulu ja Terävän kansakoulu, jotka molemmat on lakkautettu jo vuosikymmeniä sitten.


title: Jänhijoki

text: Alueella on ollut asutusta jo tuhansia vuosia sitten. Kirjallisissa lähteissä Jänhijoen kylä mainitaan jo 1500-luvun alussa.


title: Ken Morrow

text: Kenneth ”Ken” Morrow (s. 17. lokakuuta 1956 Flint, Michigan) on entinen yhdysvaltalainen jääkiekkoilija ja olympiavoittaja. Pelipaikaltaan hän oli puolustaja.


title: Ken Morrow

text: Morrow aloitti jääkiekkouransa Bowling Greenin yliopiston joukkueessa, jossa hän pelasi kaudet 1975–1979. Vuonna 1978 hän osallistui jääkiekon MM-kilpailuihin Yhdysvaltojen maajoukkueessa. Hänet nimitettiin myös 1980 talviolympialaisiin osallistuneeseen joukkueeseen, joka voitti sensaatiomaisesti olympiakullan. Olympiaturnauksen jälkeen hän siirtyi heti NHL:ään New York Islandersiin. Kausi päättyi Stanley Cupin voittoon ja Morrowista tuli ensimmäinen pelaaja, joka voitti samana vuonna olympiakultaa sekä Stanley Cupin. Morrow pelasi Islandersissa aina vuoteen 1990 saakka, jona aikana hän saavutti Stanley Cupin voiton yhteensä neljä kertaa. Hän joutui lopettamaan pelaajauransa polvivammojen vuoksi samana vuonna.


title: Ken Morrow

text: Urheilu-uransa jälkeen Morrow toimi valmentajana IHL-liigassa, kunnes kaudella 1991–1992 palasi Islandersiin apuvalmentajaksi. Myöhemmin hän siirtyi joukkueen pelaajatarkkailun johtajaksi. Hänet on nimitetty Yhdysvaltojen Hockey Hall of Fameen vuonna 1995.


title: Kalibusiswe Ilizwe leZimbabwe

text:
Kalibusiswe Ilizwe leZimbabwe (ndebeleksi) tai "Simudzai Mureza WeZimbabwe" (shonaksi) ("Siunattu olkoon Zimbabwe") on Zimbabwen kansallislaulu. Laulusta on myös virallinen englanninkielinen versio nimeltään "Blessed be the Land of Zimbabwe". Laulu otettiin käyttöön maaliskuussa 1994 valtakunnallisen kilpailun jälkeen. Sen tarkoituksena oli löytää Zimbabwelle kotimainen ja suoraan maahan liittyvä kansallislaulu siihenastisen kansallislaulun "Ishe Komborera Africa" ("Jumala siunatkoon Afrikkaa") tilalle. Tämä Afrikassa laajalti käytetty hymni on tällä hetkellä kansallislauluna Etelä-Afrikassa (Nkosi Sikelel iAfrica) ja Tansaniassa (Mungu ibariki Afrika) sekä eri sanoin myös Sambiassa (Stand and Sing of Zambia, Proud and Free). Laulun Kalibusiswe Ilizwe leZimbabwe on sanoittanut professori Solomon Mutswairo ja säveltänyt Fred Changundega.
"Ndebelenkieliset sanat"


title: Kalibusiswe Ilizwe leZimbabwe

text: "Shonankieliset sanat"


title: Kalibusiswe Ilizwe leZimbabwe

text: "Englanninkieliset sanat"


title: Kalibusiswe Ilizwe leZimbabwe

text: "Epävirallinen suomennos (englanninkielisen version pohjalta)"


title: Linssiheijastus

text: Linssiheijastus on valo- ja videokuvauksessa esiintyvä ilmiö, joka ilmenee kuvassa peräkkäisinä, erivärisinä renkaina tai käytettävän objektiivin himmentimen aukon muotoisina monikulmioina. Ilmiö johtuu usein lasilinssin huonolaatuisesta pinnoitteesta, johon osuessaan osa valosta taittuu epäsuorasti eteenpäin seuraavalle linssille, mikä aiheuttaa vääristymän.


title: Linssiheijastus

text: Linssiheijastuksia voi vähentää välttämällä kirkkaita valonlähteitä kuva-alalla ja käyttämällä vastavalosuojaa tai varjostamalla objektiivia kädellä.


title: Linssiheijastus

text: Linssiheijastus lisätään joskus keinotekoisesti valmistettuihin tai muokattuihin kuviin lisäämään "todellisuuden illuusion": esimerkiksi monissa avaruuteen sijoittuvissa elokuvissa ohikiitävän avaruusaluksen liikkuessa "kameran" ohi, läheisen tähden valo aiheuttaa "linssiheijastuksen" tuoden lisää realistisuutta kohtaukseen.


title: Linssiheijastus

text: Hollywood-elokuvissa linssiheijastuksia vältettiin aina 1960-luvulle asti kehittämällä linsseihin yhä tehokkaampia pinnoitteita. Sitten uuden sukupolven elokuvantekijät kuten elokuvaaja Conrad L. Hall alkoivat käyttää linssiheijastusta dokumentaarisen ja aidon vaikutelman aikaansaamiseksi, eräänlaisena todisteena siitä että elokuva on kuvattu aidossa ympäristössä eikä tarkoin kontrolloidussa elokuvastudiovalossa. Samaan aikaan myös valokuvauksessa tapahtui samanlainen muutos, ja linssiheijastusta alettiin suosia myös lehti-, muoti- ja mainosvalokuvauksessa.


title: Kallion lukio

text: Kallion lukio (aik. "Sörnäisten yhteiskoulu" (1902–1913), "Kallion yhteiskoulu" (1913–1977), "Kallion peruskoulun yläaste") on lukio Helsingissä, Kallion kaupunginosassa. Kallion lukion opiskelu on painottunut ilmaisutaitoaineisiin, ja lukiosta käytetäänkin usein nimitystä Kallion ilmaisutaidon lukio erotukseksi tavallisista lukiosta.


title: Kallion lukio

text: Kallion lukiolla on opiskelijoita noin 500. Vuosittain uusia opiskelijoita otetaan 155, joka on noin kolmasosa kaikista lukioon pyrkineistä. Lukioon pyritään vuosittain toisen asteen yhteishaun kautta. Kallion lukioon haettaessa katsotaan peruskoulun päättötodistuksen lisäksi hakijan harrastuneisuutta ilmaisutaitoaineisiin ja kiinnostusta opiskella niitä.


title: Kallion lukio

text: Lukion nykyinen rehtori on Ari Mäkinen. Kallion lukion kielitarjonta kattaa englannin, ruotsin, saksan, ranskan, venäjän, espanjan ja italian opinnot. Laajan kurssitarjonnan turvaamiseksi Kallion lukio tarjoaa monia kielten, mutta myös muiden pienivalintaisten aineiden kursseja yhteistyössä lähellä sijaitsevan Helsingin kuvataidelukion kanssa. Lukiolla on myös yhteinen tuntikiertokaavio kuvataidelukion kanssa, mikä mahdollistaa sen, että opiskelijat voivat ottaa kursseja molemmista lukioista.


title: Kallion lukio

text: Hanna Castrénin perustama Sörnäisten yhteiskoulu aloitti toimintansa 1. syyskuuta 1902 viisiluokkaisena reaalikouluna. Se oli ensimmäinen oppikoulu Helsingin Pitkänsillan pohjoispuolisissa työläiskaupunginosissa. Vuonna 1913 koulu muuttui yliopistoon johtavaksi ja sai samalla nimen Kallion yhteiskoulu. Samassa yhteydessä koulun omistus siirtyi Castrénilta Kallion yhteiskoulun kannatusyhdistykselle. Koulu toimi alkuun Kivikon huvilassa, vuosina 1905–1919 samalla tontilla olleessa "Pääskysenpesän kouluna" tunnetussa rakennuksessa ja sen jälkeen kymmenen vuotta Venäläisen hyväntekeväisyysyhdistyksen talossa Viertotie (Hämeentie) 39:ssä. Vuonna 1929 valmistui Porthaninkatu 15:een nykyinen koulurakennus, jota on vielä laajennettu 1957. Koulu kunnallistettiin peruskouluun siirtymisen yhteydessä syksyllä 1977 ja muutettiin Kallion lukioksi ja yläasteeksi. Yläaste yhdistettiin 1982 Aleksis Kiven kouluun. Lukion lukusuunnitelmaan lisättiin syksyllä 1981 ilmaisutaitopainotteisuus ja 1985 valtio myönsi sille ilmaisutaidon erikoislukion oikeudet.


title: Kallion lukio

text: Kallion lukio on ilmaisutaidossa erityistehtävän saanut lukio, mikä tarkoittaa sitä, että lukiossa on tarjolla ilmaisutaitoon erikoistuneiden taideaineiden kursseja. Kursseja on tarjolla seuraavilla osa-alueilla:


title: Curling talviolympialaisissa 2002

text: Curling vuoden 2002 talviolympialaisissa pelattiin 11. helmikuuta ja 18. helmikuuta välisenä aikana Ogdenissa, Utahissa.


title: Curling talviolympialaisissa 2002

text: Tähdellä (*) merkityissä peleissä pelattiin yhdestoista pää.


title: Curling talviolympialaisissa 2002

text: Iso-Britannia — Saksa (9-5) ja Iso-Britannia — Ruotsi (6-4) pelattiin varsinaisten alkuerien jälkeen tasatilanteen ratkaisemiseksi. Kahdella tähdellä merkityssä Sveitsi — Venäjä -pelissä pelattiin kaksitoista päätä.


title: Aate Laukkanen

text: Aate Laukkanen (s.1952) on punkaharjulainen pontikkatehtailija.


title: Aate Laukkanen

text: Laukkanen valmistaa Piojärven kylässä salaisen reseptin mukaan käytettyä ja tiputettua "Kiteen Kirkasta" sekä Primalcon raaka-aineista valmistettavia "Karjalan Kirkasta" ja "Lapin Lumousta". Kiteen Kirkas valmistetaan perinteisen tavan mukaan rukiista tislaamalla ilman sokeria. Hän on kohdannut myös vastoinkäymisiä, sillä erään kerran pontikkapannu räjähti varaventtiilin mentyä epäkuntoon ja Laukkanen sai vakavia palovammoja joka puolelle kehoaan.


title: Aate Laukkanen

text: Alko on keskittämässä tuotantoa suuremmille tuottajille ja Laukkasen yrityksen tilanne on hankaloitunut. Laukkanen pyrki vuosien ajan järjestämään etanolitehdasta Punkaharjun Väärämäkeen tai muualle Savonlinnan alueelle. Hanke kaatui kuitenkin rahoituksen puutteeseen. Myöhemmin Laukkanen perusti Suomen Bioetanoli Oy nimisen yrityksen, joka tulee olemaan bioetanolitehdas Kouvolan entisen Myllykosken paperitehtaan tiloissa. Tehtaan toiminnan on määrä käynnistyä vuonna 2017.


title: Aate Laukkanen

text: Tammikuussa 2015 Laukkanen kertoi etsivänsä pontikkatehtaalleen jatkajaa eläkkeelle jäämisen vuoksi, mutta jatkavansa työtä Suomen Bioetanoli Oy:n parissa.


Stand and Sing of Zambia, Proud and Free (”Nouse ja laula Sambiasta, ylpeänä ja vapaana”) tai bembaksi ”Lumbanyeni Zambia” on Sambian kansallislaulu. Laulun sävel on eteläafrikkalaisen, xhosa-heimoon kuuluneen pastori Enoch Sontongan vuonna 1897 laatimasta virrestä ”Nkosi Sikelel' iAfrika” (”Jumala siunatkoon Afrikkaa”), joka on suosittu vapauslaulu kautta mustan Afrikan. Sontongan sävellys on nykyään kansallislaulu myös Tansaniassa, samoin se muodostaa osan Etelä-Afrikan kansallislaulusta.


title: Stand and Sing of Zambia, Proud and Free

text: Englantilaiset sanat


text: Kuoro (vain kolmannen säkeistön jälkeen)


text: Bembankieliset sanat


title: Tallit

text:
Tallit on suorakaiteenmuotoinen vaate, jonka juutalainen mies laittaa harteilleen aamurukouksen ajaksi. Sen käyttö perustuu Tooran käskyihin.
Vuosisatojen ajan tallitin tzitzit-tupsuista puuttui sinipunainen lanka, koska väriä tuottaneen kotiloeläimen uskottiin kuolleen sukupuuttoon tai oltiin epävarmoja mikä kotilolaji olisi se oikea. Nykyään tupsuja on taas alettu valmistaa "techelet"-värin kanssa. Tupsu koostuu neljästä pitkästä langasta, jotka solmitaan tallitin kulmiin. Solmuryhmät (ks. kuva) vaihtelevat ashkenaasi- ja sefarditraditioissa. Viimeisen solmun loppuun jää roikkumaan kahdeksasta langasta koostuva tupsu.


title: Tallit

text: Muissa juutalaisen suuntauksissa kuin ortodoksijuutalaisuudessa myös naiset käyttävät tallitia.


title: Tallit

text: Oikealla olevassa kuvassa on miehen yllä "tallit gadol" eli suuri tallit. Uskova juutalaismies pitää paitansa alla myös "tallit katania" eli pientä tallitia. Se on ohuempaa kangasta kuin suuri tallit ja myös sen kulmissa on tzitzit-tupsut.


title: Aarno Arvela

text: Aarno Jorma Arvela (26. maaliskuuta 1946 Helsinki – 21. syyskuuta 2011 Espoo) oli suomalainen asianajaja.


title: Aarno Arvela

text: Arvela valmistui oikeustieteen kandidaatiksi Helsingin yliopistosta vuonna 1974, ja ura henkirikosten tekijöiden lakimiehenä pääsi vauhtiin, kun oppi-isä Martti Pöyhönen kuoli yllättäen ja Arvela löydettiin puolustajaksi. Arvelalla oli oma lakiasiaintoimisto Helsingissä vuosina 1974–1977. Hänet hyväksyttiin Suomen Asianajajaliiton jäseneksi vuonna 1977, ja sen jälkeen hän oli osakkaana Arvela & Perovuo Ky:ssä ja vuodesta 2002 alkaen Asianajotoimisto Aarno Arvela Ky:ssä Espoossa.


title: Aarno Arvela

text: Arvela hoiti monia luottamustehtäviä Suomen Asianajajaliitossa vuodesta 1980 alkaen. Hän toimi silloisen kurinpitolautakunnan jäsenenä vuodesta 1995 alkaen ja valvontalautakunnan puheenjohtajana vuodet 2004–2010. Hänellä oli merkittävä osuus asianajajien tapaohjeiden uudistamisessa. Arvela opetti pitkään asianajo-oikeutta Helsingin yliopistossa, ja hän oli arvostettu kouluttaja, jota kuulivat niin poliisit, syyttäjät kuin tuomaritkin.


title: Aarno Arvela

text: Arvela edusti Suomen Asianajajaliittoa useissa työryhmissä. Hän oli 1990-luvun alussa jäsenenä oikeusministeriön toimikunnassa, joka valmisteli säännökset uudistetusta rikosprosessista.


title: Aarno Arvela

text: Arvela vihittiin Helsingin yliopistossa oikeustieteen kunniatohtoriksi toukokuussa 2010 ansioistaan alan eettisen keskustelun ylläpitäjänä ja kehittäjänä. Hän kuului vapaamuurareihin.


title: Aarno Arvela

text:
Arvela puolusti muun muassa entistä pääministeri Anneli Jäätteenmäkeä niin sanotussa Irak-oikeudenkäynnissä, edusti valtiota Alpo Rusin vakoilujutussa, puolusti HIV:n tartuttamisesta syytettyä Steven Thomasia, edusti Steen Christenseniä poliisien ampumisjutussa
sekä Marko Purasta, jota syytettiin 91-vuotiaan sysmäläisen Lauri Stålhammarin surmasta 12 vuotta teon jälkeen. Hän avusti yhtä syytettyä Kampin autopommijutussa.


title: Aarno Arvela

text: Arvela oli naimisissa VTM Liisa Marjatta Pikkola-Arvelan kanssa. Heillä oli kaksi lasta. Aarno Arvelan harrastuksiin kuului Irlanti, josta hän kiinnostui James Joycen ja Samuel Beckettin kirjojen kautta.


title: Aarno Arvela

text: Aarno Arvela menehtyi vaikeaan sairauteen 21. syyskuuta 2011.


title: Guy Ritchie

text: Guy Ritchie (s. 10. syyskuuta 1968, Hatfield, Hertfordshire, Englanti) on englantilainen elokuvaohjaaja. Keskiluokkainen Ritchie lopetti koulunsa 15-vuotiaana lukihäiriönsä takia, mutta hän aloitti työn elokuvataiteen parissa. Hänet tunnetaan ohjaamissaan elokuvissa olevista hidastuksista.


title: Guy Ritchie

text: Ritchien ensimmäinen elokuva, hänen itsensä osittain käsikirjoittama "The Hard Case", sai ensi-iltansa vuonna 1995. Hänen uransa menestyneimmät elokuvat ovat kuitenkin "Puuta, heinää ja muutama vesiperä" vuonna 1998 ja "Snatch – hävyttömät" vuonna 2000.


title: Guy Ritchie

text: Ritchie ohjaa Disneyn vuoden 1992 Aladdiniin perustuvan näytellyn elokuvamusikaalin, jonka pääosiin on valittu Mena Massoud, Naomi Scott ja Will Smith.


title: Guy Ritchie

text: Ritchie meni naimisiin yhdysvaltalaisen poplaulajan Madonnan kanssa vuoden 2000 joulukuussa. Ritchie ja Madonna asuivat kartanossa Lontoossa Britanniassa Madonnan aiemman tyttären, Lourdesin, heidän yhteisen poikansa Roccon ja vuonna 2006 adoptoidun David-pojan kanssa. He kuuluvat kumpikin Kabbalah Centre -lahkoon. Guy Ritchie ohjasi Madonnan "What It Feels Like for a Girl" -kappaleen musiikkivideon vuonna 2001. MTV kieltäytyi esittämästä videota liian väkivallan vuoksi.


title: Guy Ritchie

text: Myös vuonna 2002 Madonna ja Ritchie jatkoivat yhteistyötään elokuvalla "Haaksirikkoutuneet" ("Swept Away"), jonka pääroolin Madonna näytteli. Elokuva sai murska-arviot ja sen myötä Ritchien ura kääntyi alamäkeen.


title: Guy Ritchie

text: Vuonna 2008 Guy Ritchie ja Madonna erosivat yhdeksän vuotta kestäneen suhteen jälkeen. Syyksi Madonna kertoi muun muassa Ritchien kasvavan vihan Madonnan uskontoa kohtaan. Ritchie esiintyi vuonna 2006 julkaistulla Madonnan kiertuedokumentilla "I'm Going to Tell You a Secret".


title: Guy Ritchie

text: Heinäkuussa 2015 Ritchie avioitui usean vuoden seurustelun jälkeen mallikaunotar Jacqui Ainsleyn kanssa. Heillä on 3 yhteistä lasta.


title: Ladonia

text: Ladonia on mikrovaltio Etelä-Ruotsissa Skånessa. Valtion perusti taiteilija Lars Vilks vastalauseena hänen ja paikallisviranomaisten kiistoissa kolmesta kivistä ja puusta tehdystä taideteoksesta. Suomen suojelupoliisin suojeluksessa ja esiintyen nimellä "Lauri Vilkas" Vilks rakensi kesällä 2010 Iissä kesällä pidettävään Art Ii -biennaaliin laudasta teoksen, joka kuuluu käsitetaiteen piiriin ja kuuluu Ladonia-projektiin. Vilksin suojelu ei perustunut valtioprojektiin vaan siihen, että häntä oli uhkailtu ns. Muhammed-pilakuvien takia.


title: Ladonia

text: Vuonna 1980 Vilks rakensi kaksi taideteosta, nimeltään "Nimis" ja "Arx". Teokset sijaitsevat vaikean taipaleen päässä luonnonsuojelualueella. Paikallisviranomaiset totesivat Vilksin teosten olevan rakennuksia ja ne määrättiin tuhottaviksi. Pitkäaikaisen, Vilksin tappioon päättyneen oikeustaistelun seurauksena Vilks julisti alueen vuonna 1996 Ladonia-nimiseksi itsenäiseksi valtioksi.


title: Ladonia

text: Queen on Carolyn, presidentti on Christopher Matheoss ja varapuheenjohtaja on everstiluutnantti Hänen Maineikas korkeutensa Osborne Wrigley-Pimley-McKerr III, kreivi Wrigley Hale.


title: Ladonia

text: Ladonia julisti myös sodan Yhdysvaltoja, Ruotsia ja San Marinoa vastaan vuonna 2003. Mikään maa ei ole tunnustanut Ladonian itsenäisyyttä. Ladonia on myös ilmoittanut virallisessa sanomalehdessään, että se aikoo valloittaa Euroopan.


title: Anette Norberg

text: Anette Charlotte Norberg (s. 12. marraskuuta 1966 Härnösand, Ruotsi) on ruotsalainen curlingpelaaja. Hän toimii Ruotsin naisten maajoukkueen kapteenina.


title: Anette Norberg

text: Norbergin on voittanut kuusi Euroopan-mestaruutta (1988, 2001, 2002, 2003, 2004 ja 2006) ja kaksi maailmanmestaruutta (2005 ja 2006). MM-kisoista hänen joukkueensa on lisäksi saavuttanut hopeaa vuonna 2001 ja pronssia vuosina 1988, 1989, 1991 ja 2003. Torinossa 2006 ja Vancouverissa 2010 Norbergin joukkue voitti olympiakultaa. Lukuun ottamatta 1988 EM-kisoja, joissa Norberg pelasi kolmosheittäjänä, on hän toiminut kapteenina.


title: Anette Norberg

text: Norbergin nykyiset joukkuetoverit ovat Eva Lund (kolmonen), Cathrine Lindahl (kakkonen), Anna Le Moine (ykkönen) ja Ulrika Bergman (varanainen). Norberg on naimisissa. Hän on joukkuetoverinsa Cathrine Lindahlin sisko.


title: Sosialistinen nuorisoliitto

text: SNL oli virallisesti itsenäinen, mutta se kannatti Suomen sosialistista työväenpuoluetta (SSTP) ja sen seuraajaorganisaatiota (ks. Sosialistinen työväen ja pienviljelijöiden vaalijärjestö). Monet nuorisoliiton aktiivit olivat mukana Suomen kommunistisen puolueen (SKP) ja Kommunistisen nuorisointernationaalin (KNI) toiminnassa. SNL ei kuitenkaan virallisesti liittynyt internationaaliin.


title: Sosialistinen nuorisoliitto

text: Kun tiedot SSN:n lakkauttamisesta saapuivat sen järjestöihin, oli uusien järjestöjen perustaminen jo käynnissä. Nuorisoliikkeen toiminta jatkui siten lähes katkeamattomana. Perustavaan kokoukseen lähetti edustajia 72 järjestöä ja 19 muuta ilmoitti tukevansa uuden liiton perustamista. SNL:n puheenjohtajaksi valittiin Yrjö Lahtinen. SSN:n "Nuori Työläinen", jota ei ollut lakkautettu, hyväksyttiin uuden liiton äänenkannattajaksi. SNL:n toiminta käynnistyi nopeasti. Jo kesällä oli luotu piirijärjestöt kaikkialle missä niitä oli ollut SSN:llä. Heinäkuun lopussa 1923 liittoon kuului 117 osastoa ja 6 194 jäsentä. Äänenkannattajan levikki oli noin 20 000. Syksyllä toiminta kuitenkin vaikeutui niin sanotun elokuun leikkauksen seurauksena. Satoja vasemmistolaisia aktivisteja vangittiin ja joukossa oli monia johtavia nuorisoliiton toimijoita. Nuori Työläinen lakkautettiin, mutta sen tilalla alkoi 5. lokakuuta ilmestyä "kaunokirjallinen" "Liekki".


title: Sosialistinen nuorisoliitto

text: Viranomaiset kieltäytyivät loppuvuonna 1923 rekisteröimästä Suomen sosialistista nuorisoliittoa muotoseikkoihin vedoten, mutta jo 2. joulukuuta kokoontuivat helsinkiläiset nuoret perustamaan uutta järjestöä. Nimestä jätettiin pois sana Suomen ja sääntöjä sekä ohjelmaa yksinkertaistettiin. SNL päätti alkaa tehdä yhteistyötä Työväen Sivistysliiton, Työväen Raittiusliiton ja Työväen Järjestönuorten Liiton kanssa. Puheenjohtajaksi valittiin Alex Allila.


title: Sosialistinen nuorisoliitto

text: Kesäkuussa 1924 SNL alkoi julkaista Liekin ohella "Nuorisoliitto"-nimistä äänenkannattajaa. Liitolla oli tuolloin 125 osastoa ja noin 5 000 jäsentä. Syksyllä 1925 määrä oli noussut 193 osastoon ja noin 6 500 jäseneen. Vuodenvaihteessa 1926 jäseniä oli jo yli 10 000. SNL julkaisi myös kevätlehteä "Rynnäkköön" sekä joululehteä "Nuoren Työläisen Joulu".


title: Sosialistinen nuorisoliitto

text: Vuonna 1925 SNL järjesti muun muassa "Marianpäivä-juhlat", joilla pyrittiin ohjaamaan nuorisoa pois uskontojen vaikutuspiiristä. Liitto osallistui myös esimerkiksi vappu-, kieltolaki- ja punaorpotapahtumiin sekä presidentin- ja kunnallisvaalikampanjoihin.


title: Sosialistinen nuorisoliitto

text: Järjestön toimintaa pyrittiin jatkuvasti vaikeuttamaan. Monilla paikkakunnilla viranomaiset estivät kaikenlaisten tilaisuuksien, kuten iltamien, järjestämisen. Talvella 1925 pidätettiin SNL:n sihteeri Vilho Nokireki ja poliisit tutkivat liiton toimiston. 9.–10. lokakuuta 1925 järjestettiin Turussa I maatakäsittävät sosialistiset nuorisopäivät.


title: Sosialistinen nuorisoliitto

text: Marraskuun leikkauksena tunnetussa operaatiossa 7. marraskuuta 1925 viranomaiset vangitsivat eri puolilla Suomea kymmeniä SNL:n aktiiveja, joita ilmoitettiin syytettävän valtiopetoksen valmistelusta sekä mm. osallistumisesta KNI:n toimintaan ja 1923 lakkautetun SSN:n toiminnan jatkamiseen. Oikeudenkäynti alkoi Turun lääninvankilassa 10. helmikuuta 1926. Monet syytetyt pitivät varsin railakkaita puolustuspuheita, joissa he pyrkivät osoittamaan tuomioidensa luokkaluonteen. Tuomiot tapauksessa luettiin 29. kesäkuuta ja vankeusrangaistuksen sai 45 nuorta. Kuultuaan päätöksestä tuomitut ryhtyivät laulamaan kovaäänisesti Kansainvälistä. Lyhyempiä vankeusrangaistuksia saaneet joutuivat vankilaan vasta myöhemmin, kun korkein oikeus 1927 vahvisti rangaistukset.


title: Sosialistinen nuorisoliitto

text: SNL:n toiminta häiriöityi pahasti eikä uutta julkista järjestöä nähty kannattavaksi projektiksi. Tähän kehitykseen vaikutti myös 1925 SKP:n viralliseksi nuorisojärjestöksi perustettu, KNI:n jäsenjärjestö, Suomen kommunistinen nuorisoliitto (SKNL), jonka toimintaan SNL:n aktiiveja siirtyi.


title: Eva Lund

text: Eva Lund (s. 1. toukokuuta 1971 Tukholma, Ruotsi) on ruotsalainen curlingpelaaja.


title: Eva Lund

text: Lund pelaa Anette Norbergin joukkueen, joka on myös maajoukkue, kolmosheittäjänä. Hän on voittanut MM-kisoista kahdesti kultaa (2005 ja 2006), hopeaa (2001) ja pronssia (2003). EM-kisoista hän on saavuttanut kultaa vuosina 2001, 2003, 2004 ja 2005 sekä varanaisena 1993. Torinossa 2006 ja Vancouverissa 2010 hän voitti olympiakultaa.


title: Eva Lund

text: Lund on 170 senttimetriä pitkä ja painaa 66 kilogrammaa. Hän harrastaa luontoa, golfia ja muuta urheilua.


title: Leo Linkovesi

text: Leo Ensio Linkovesi (8. huhtikuuta 1947 Helsinki – 7. marraskuuta 2006 Kerava) oli suomalainen pikaluistelija, joka oli erikoistunut pikamatkoille.


title: Leo Linkovesi

text: Linkovesi osallistui vuonna 1970 Yhdysvalloissa järjestettyihin ensimmäisiin epävirallisiin sprintterien MM-kilpailuihin, minkä jälkeen päätti keskittyä yleisluistelun sijasta ainoastaan sprinttimatkoihin ja tähdätä täysipainoisesti Sapporon olympialaisiin.


title: Leo Linkovesi

text: Davosissa 8. tammikuuta 1972 Linkovesi luisteli ensimmäisenä ihmisenä 500 metriä 38 sekuntiin (tasan 38,0). Hän lähti ennakkosuosikkina samana talvena pidettyihin Sapporon olympialaisiin mutta jäi siellä 500 metrillä kuudenneksi, minkä lisäksi hän sijoittui 1 500 metrillä 34:nneksi. Olympialaisten jälkeen hän voitti Ruotsin Eskilstunassa sprintterien maailmanmestaruuden oltuaan kummallakin 500 metrin matkalla nopein sekä sijoituttuaan 1 000 metrillä 15:nneksi ja 16:nneksi.


title: Leo Linkovesi

text: Vuoden 1972 jälkeen Linkovesi siirtyi ammattilaistalliin, joka teki konkurssin kahden toimintavuoden jälkeen. Tallin MM-kilpailuissa hän saavutti hopeaa vuonna 1973 sekä EM-kilpailuissa pronssia vuonna 1974.


title: Valeri Muratov

text: Valeri Aleksandrovitš Muratov (s. 1. toukokuuta 1946, Kolomna) on pikaluistelija, joka urallaan edusti Neuvostoliittoa. Erityisesti Muratov oli erikoistunut sprinttimatkoille.


title: Valeri Muratov

text: Vuonna 1970 Muratov voitti West Allisissa pidetyissä, tuolloin vielä epävirallisissa sprintterien MM-kisoissa, kultaa. Toisen kultamitalin hän voitti vuonna 1973. Lisäksi hän saavutti hopeaa vuonna 1972 ja pronssia 1975.


title: Valeri Muratov

text: 1972 Sapporon olympialaisista Muratov saavutti 500 metriltä hopeaa. 1976 Innsbruckissa hän oli 500 metrillä hopealla ja 1 500 metrillä pronssilla.


title: Valeri Muratov

text: Uransa aikana Muratov luisteli kaikkiaan seitsemän maailmanennätystä, kaikki Medeossa.


title: Taikina

text: Taikina on ruoan, lähinnä leipomotuotteiden, valmistuksessa käytettävä raaka-aine. Se koostuu lähes poikkeuksetta kolmesta pääraaka-aineesta: leivinhiivasta, vedestä ja jauhosta. Joissakin tapauksissa hiiva saatetaan jättää pois tai korvata muulla nostatusaineella.


title: Taikina

text: Taikinalla on useita käyttötarkoituksia, joista merkittävin on leivän tekeminen. Leivän tekemiseksi raaka-aineet (hiiva, jauhot ja vesi) sekoitetaan yhteen ja niitä vaivataan (sekoitetaan), kunnes muodostuu taikina. Ennen leipomuksen paistamista taikinan annetaan paisua eli "kohota". Yleensä taikina myös maustetaan.


title: Taikina

text: Eri käyttötarkoituksiin, kuten pullalle ja muille konditoriatuotteille sekä pastalle, on omanlaisensa reseptit.


title: Taikina

text: Taikinaa voidaan käyttää myös kalastuksessa houkuttimena ja syöttinä.


title: Madagaskar talviolympialaisissa 2006

text: XX talviolympialaisissa Italian Torinossa 10. helmikuuta – 26. helmikuuta vuonna 2006 Madagaskaria edusti yksi urheilija, alppihiihtäjä Mathieu Razanakolona.


title: Madagaskar talviolympialaisissa 2006

text: Razakolona osallistui Kansainväliseltä hiihtoliitolta FIS:iltä saamansa villin kortin turvin supersuurpujotteluun ja pujotteluun. Supersuurpujottelussa hänen sijoituksensa oli 39. ja pujottelussa hän keskeytti.


title: Mathieu Razanakolona

text: Mathieu Razanakolona (s. 2. elokuuta 1986) on Kanadassa asuva alppihiihtäjä, jonka isä on malagassi ja äiti kanadanranskalainen. Hän edustaa isänsä kotimaata Madagaskaria.


title: Mathieu Razanakolona

text: Razanakolona on keskittynyt niin sanottuihin tekniikkalajeihin eli pujotteluun ja suurpujotteluun. Maailmancupissa hän debytoi tammikuussa 2006 Itävallan Schladmingissa ilman mainittavampaa menestystä. Hän sai kansainväliseltä hiihtoliitolta villin kortin 2006 Torinon olympialaisiin, missä hän oli Madagaskarin ainoa edustaja. Paras olympiasijoitus oli suurpujottelun 39. sija.


title: Route 66

text: Route 66, U.S. Route 66 oli tunnettu valtatie Yhdysvalloissa. 11. marraskuuta 1926 perustettu Valtatie 66 oli yksi alkuperäisiä liittovaltion valtateitä, vaikka kyltit pystytettiin vasta seuraavana vuonna. Se kulki alun pitäen Chicagosta, Illinoisista Missourin, Kansasin, Oklahoman, Texasin, New Mexicon ja Arizonan läpi päättyen Santa Monican hiekkarannoille Kaliforniaan. Reitin kokonaispituus oli 2 347 mailia (3 755 km).


title: Route 66

text: Route 66 oli tärkeä vaellusreitti länteen ja vahvisti reitin varrella olleiden yhdyskuntien taloutta. Maantie toi vaurautta, ja ihmiset olivat valmiita taistelemaan tien puolesta Interstate Highway Systemin käyttöönoton yhteydessä. Route 66 lakkautettiin virallisesti vuonna 1985. Tällöin päätettiin ettei tiellä enää ollut merkitystä, koska Interstate Highway System oli korvannut sen. Tiestä löytyy vielä osia nimellä Historic Route 66. Maisemareitti kiemurtelee eri osavaltioissa Chicagosta Santa Monicaan. Tämä jo osin käytöstä poistettu reitti on merkitty uudelleen karttoihin tällä uudella nimellä.


title: Route 66

text: Tien puolesta puhui Cyrus Avery jo vuonna 1923, kun ensimmäiset puheet kansallisesta valtatiejärjestelmästä alkoivat. Route 66 perustettiin 1927 yhtenä alkuperäisistä U.S. Highway -teistä, vaikkei sitä oltu kokonaan päällystetty ennen vuotta 1938. Averylla sanotaan olleen päähänpinttymä siitä, että tien numeron piti olla ”pyöreä”. Hän olikin ehdottanut tien numeroksi 60. Tästä numerosta syntyi kuitenkin kiistaa erityisesti Kentuckyn edustajien taholta. He vaativat Virginian Virginia Beachin ja Kalifornian Los Angelesin välisen tien numeroksi US 60. Väittelyn jälkeen Avery tyytyi nykyiseen numeroon, joka oli vapaana, koska hän mielsi numeron helpoksi muistaa ja lausua.


title: Route 66

text: Kun tiejärjestelmä oli lopulta virallistettu, Avery perusti U.S. Highway 66 Associationin. Järjestön tehtävänä oli edistää reitin päällystämistä koko matkalta sekä edistää tien käyttöä. Vuonna 1928 vastaperustettu yhdistys teki ensimmäisen julkisuustempauksensa: maratonkilpailun Los Angelesista New York Cityyn. Kilpailun reitti Los Angelesista Chicagoon oli Route 66. Tempaus onnistui: useat julkisuuden henkilöt, kuten Will Rogers, tervehtivät juoksijoita reitin varrella. Yhdistys jatkoi toimintaansa reitin varrella olevien yritysten äänitorvena kunnes se lakkautettiin vuonna 1976.


title: Route 66

text: Reitin liikennemäärät kasvoivat nopeasti, koska se kulki suotuisan maaston läpi. Suuri osa maastosta oli käytännössä aivan tasaista, mikä lisäsikin rahtiliikennettä osuudella. Suuri kuivuus 1930-luvulla Kansasissa ja Teksasissa ajoi monen maanviljelijäperheen hakemaan töitä Kaliforniasta. Route 66 oli näiden ihmisten pääasiallinen kulkuväylä ja heitä kutsuttiin alentavasti nimellä ”Okies”. Suuren laman aikana valtatie helpotti sen varrella olevien yhdyskuntien tilannetta. Reitti kulki useiden pikkukaupunkien läpi ja liikenteen kasvaessa auttoi synnyttämään monia pieniä perheyrityksiä, lähinnä huoltamoita, baareja ja motelleja valtatien varrelle.


title: Route 66

text: Route 66 oli ensimmäinen kokonaan päällystetty valtatie vuonna 1938. Valtatie oli monin paikoin hyvin vaarallinen, useampi kohta saikin lisänimen ”Bloody 66”. Tietä parannettiin jatkuvasti ja useita vaarallisia kaarteita poistettiin. Kuitenkin eräs osuus Arizonan ”Black Mountainsin” läpi oli niin mutkainen ja jyrkkä, että monet kulkijat palkkasivat paikallisia alkuaikoina ajamaan kulkuneuvonsa osuuden läpi. Osuus säilyi vuoteen 1953 saakka. Tästäkin huolimatta Route 66 oli hyvin suosittu.


title: Route 66

text: Toisen maailmansodan aikana Kalifornian sotateollisuus veti lisää väkeä länteen. Route 66, joka jo muutenkin oli suosittu ja kokonaan asfaltoitu, muodostui pääväyläksi ja toimitti myös sotamateriaalia itään. Fort Leonard Wood, Missourissa oli lähellä valtatietä, joka siksi paikallisesti paranneltiin kaksiväyläiseksi sotilasliikenteen tarpeita vastaavaksi.


title: Route 66

text: 1950-luvulla Route 66:sta tuli Los Angelesiin suuntaavien lomailijoiden pääreitti. Reitti kulki Arizonan Painted Desertin läpi ja läheltä Grand Canyonia. Matkailun nopea kasvu antoi sysäyksen kaikenlaisille tienvarsinähtävyyksille kuten tiipiin-muotoisille motelleille, jäätelökojuille, intiaanitöiden myyntikojuille ja käärmefarmeille. Meramec Caverns St. Louisin, (Missouri) lähellä alkoi mainostaa itseään ”Jesse Jamesin piilopaikkana”. Big Texan mainosti 72 unssin (noin 2 kiloa) pihviannosta ilmaiseksi, jos sen pystyi syömään tunnissa. Tästä alkoi myös pikaruokakulttuuri: Red's Giant Hamburgers Springfieldissä Missourissa oli ensimmäinen drive-thru-ravintola.


title: Route 66

text: Neljää osuutta muutettiin ratkaisevasti 1930-luvulla. Vuonna 1930 siirrettiin osuutta Illinoisissa Springfieldistä St. Louisiin idemmäksi paikkaan, jossa nyt kulkee Interstate 55. Reitti St. Louisista Missourin Gray Summitiin kulki ensin Market Streetiä ja Manchester Roadia. Suunnitelmissa oli siirtää reitti Watson Roadille (nykyinen Missouri State Highway 366), mutta Watson Road ei ollut vielä valmistunut silloin.


title: Route 66

text: U.S. 66 kääntyi pohjoiseen, Calumetiin Oklahomaan ja jatkoi sitten Gearyyn Kansasiin. Vuonna 1933 rakennettiin oikoreitti, joka ohitti sekä Calumet’n että Gearyn lyhentäen matkaa useilla maileilla. New Mexicon alueella rakennettiin oikoreitti vuonna 1937 Santa Rosasta Lagunaan. Tämä säästi matkailijoille noin neljän tunnin ajomatkan. Edellä mainittujen lisäksi rakennettiin useita ohitusteitä joidenkin taajamien kohdalle. Näistä mainittakoon Springfield, St. Louis, Joplin ja Oklahoma City.


title: Route 66

text: Route 66:n kuolinisku tuli vuonna 1956 kun presidentti Dwight Eisenhower allekirjoitti uuden Interstate Highway Act -lain. Euroopassa taistellut Eisenhower oli ollut hyvin vaikuttunut Saksan Autobahneista. Eisenhower visioi vastaavanlaisen suuren ajonopeuden sallivan tieverkoston Yhdysvaltoihin.


title: Route 66

text: Koko 60-vuotisen olemassaolonsa aikana Route 66 oli jatkuvan muutoksen kohteena. Tienrakennustaidon edistyessä oli insinöörien tavoitteena yhä suoremmat yhteydet kaupunkien välille. Route 66 oli jo suurimmalta osaltaan laajennettu kaksikaistaiseksi.


title: Route 66

text: Kun U.S. 66 lopulta suljettiin, ei sitä korvannut vain yksi vaihtoehtoinen reitti. Interstate 55 välitti liikenteen Chicagosta St. Louisiin. Interstate 44 jatkoi Oklahoma Cityyn. Interstate 40 otti valtaosan, korvaten vanhan tien Barstowiin, Kaliforniaan. Interstate 15 jatkoi San Bernardinoon ja lopulta Interstate 10 Santa Monicaan, Tyynenmeren rannikolle.


title: Route 66

text: Kun maantien käyttö loppui, osia siitä käytettiin eri tavoin paikallisesti. Monessa kaupungissa se muodosti kauppaliiketien, joka liittyi moottoritiehen. Joitakin osia käytettiin paikallisteinä tai yksityisteinä ja osia hylättiin täysin. Kuitenkin noin 80 prosenttia on vielä ajettavassa kunnossa ja huolellisella reittisuunnittelulla voi ajaa melkein kokonaan alkuperäistä reittiä. Numero 66 on säilytetty useissa paikallisteiden nimissä.


title: Route 66

text: Vuonna 1990 Route 66 -yhdistyksiä perustettiin sekä Arizonaan että Missouriin. Samana vuonna Missourin osavaltio nimesi Route 66:n State Historic Routeksi. Ensimmäinen Historic Route 66 -merkki pystytettiin Kearney Streetille Springfieldiin, Missouriin. Vastaavanlaiset merkit linjaavat osan 3860 km pitkästä reitistä.


title: Route 66

text: Route 66 on ikuistettu kirjallisuuteen, musiikkiin ja televisio-ohjelmiin.


title: Route 66

text: Vuosien varrella, U.S. Highway 66 on saanut monia lisänimiä:


title: Jens Salumäe

text: Jens Salumäe (s. 15. maaliskuuta 1981 Tallinna, Eestin SNT, Neuvostoliitto) on virolainen entinen yhdistetyn urheilija ja mäkihyppääjä.


title: Jens Salumäe

text: Yhdistetyssä Salumäe oli parhaimmillaan 17. sijalla 2001 Lahden MM-kilpailujen sprinttikilpailussa. Yhdistetyn kilpailijana Salumäe kävi aikuisten tasolla kaikkiaan kahdet olympialaiset ja kahdet MM-kisat. Maailmancupissa hän sijoittui parhaimmillaan 15:nneksi Liberecissä tammikuussa 2002.


title: Jens Salumäe

text: Mäkihyppyyn Salumäe ryhtyi keskittymään täysipainoisesti vuoden 2002 tietämillä kilpailtuaan 2002 Salt Lake Cityn olympialaisissa vielä yhdistetyssä. Mäkihypyn maailmancupissa hän pääsi yhteensä kuudessa kilpailussa maailmancupin pisteille, parhaana sijoituksenaan 21. sija 29. marraskuuta 2003 Kuusamosta. Torinon olympialaisissa 2006 Salumäe sijoittui suurmäessä 23:nneksi.


title: Jens Salumäe

text: Seuratasolla Salumäe edusti mäkihypyssä Puijon Hiihtoseuraa. Häntä valmensi Pasi Huttunen.


title: Fatwa

text: Fatwa () on uskonnollinen lausuma tai tulkinta islamilaisessa kulttuurissa. Kuka tahansa muslimi voi esittää mieltään askarruttavan kysymyksen pätevöityneelle uskonoppineelle eli muftille, joka antaa siihen parhaan mahdollisen uskoa ja lakia mukailevan vastauksen. Islamilaisen periaatteen mukaan uskonoppineen esittämä fatwa on sitova vain sen esittäjälle itselleen.


title: Fatwa

text: Fatwat voivat käsitellä uskonnollisia aiheita, fiqhin tulkinnan yksityiskohtia tai arkipäiväisiä asioita. Periaatteessa fatwa on vastaus esitettyyn kysymykseen, mutta ajoittain oppineet tilaavat kysymyksiä kannattajiltaan ottakseen kantaa myös poliittisiin asioihin. Myös valtiovalta on voinut tilata fatwan omiin tarkoituksiinsa. Fatwan toimeenpanovalta ei periaatteessa kuulu uskonoppineelle vaan asianomistajalle. Perinteisesti yhteisö tai valtiovalta on huolehtinut fatwan toimeenpanosta, mutta usein se on jäänyt huomioimatta tai tulkittu uskonoppineen henkilökohtaiseksi mielipiteeksi.


title: Fatwa

text: Länsimaissa fatwa on usein liitetty ääri-islamististen tahojen jihad-retoriikkaan. Muslimille fatwa on ohjenuora kohti paratiisia.


title: Fatwa

text: Poliittisia fatwoja on historian saatossa tilannut esimerkiksi Osmanien valtakunta. Ensimmäisen maailmansodan aikana hallitus tilasi oppineilta fatwan, joka velvoitti kaikki muslimit taistelemaan ympärysvaltoja vastaan.


title: Fatwa

text: Poikkeuksellisen voimakas poliittinen fatwa oli ajatollah Ruhollah Khomeinin vuonna 1989 Salman Rushdielle langettama kuolemantuomio ja Osama bin Ladenin vuonna 1998 esittämä fatwa, jossa verrattiin Yhdysvaltain joukkoja saatanaan, julistettiin pyhä sota Yhdysvaltoja vastaan ja kehotettiin tappamaan kaikki amerikkalaiset ja heidän liittolaisensa ”missä ja millä keinoilla tahansa”. Syyskuun 11. päivän terrori-iskuja vuonna 2001 pidetään suorana seurauksena bin Ladenin fatwasta.


title: Immo Kuutsa

text: Immo Kuutsa (alun p. Immanuel, s. 4. joulukuuta 1937 Ruskeala) on suomalainen entinen hiihtovalmentaja. Hän toimi parin vuosikymmenen ajan Suomen maastohiihdon maajoukkueen päävalmentajana ja ampumahiihdon lajipäällikkönä 1970- ja 1980-luvuilla. Kuutsan valmentaja-aikoina Suomen hiihto ylsi historiansa menestyksekkäimpiin suorituksiin muun muassa Helena Takalon, Juha Miedon ja Marja-Liisa Kirvesniemen myötä.


title: Immo Kuutsa

text: Kuutsa valittiin Vuoden valmentajaksi vuonna 1978. Eläkepäivillään Kuutsa on silloin tällöin esittänyt julkisuudessa omia näkemyksiään hiihdosta, varsinkin suomalaisen hiihdon nykytilasta. Aikoinaan myös Immo Kuutsa oli sitä mieltä, että luisteluhiihto pitäisi kieltää. Luisteluhiihdon murroskauden aikoihin 1980-luvun puolivälissä oli hiihtäjien keskuudessa ajatuksia, että Kuutsa ei enää ymmärrä hiihdon ja tyylien muutosta.


title: Immo Kuutsa

text: Presidentti Tarja Halonen myönsi Kuutsalle liikuntaneuvoksen arvonimen 30. marraskuuta 2007. Opetus- ja kulttuurimisiteriö myönsi Kuutsalle Pro Urheilu -mitalin vuonna 2015.


title: Mathias Fredriksson

text: Mathias Fredriksson (s. 11. helmikuuta 1973) on ruotsalainen entinen maastohiihtäjä.


title: Mathias Fredriksson

text: Fredriksson voitti maastohiihdon maailmancupin kokonaiskilpailun kaudella 2002–2003. Lahden MM-hiihdoissa 2001 hän saavutti hopeaa 15 kilometrin perinteisen hiihtotavan kilpailussa sekä viestissä. Viestihiihdon pronssia hän sai Val di Fiemmen 2003 MM-hiihdoissa, Torinon 2006 talviolympialaisissa ja Sapporon 2007 MM-hiihdoissa.


title: Mathias Fredriksson

text: Mathias Fredrikssonin veli Thobias Fredriksson on myös menestynyt hiihtäjänä. Fredriksson lopetti kauteen 2011-2012.


title: Björn Kircheisen

text: Björn Kircheisen (s. 6. elokuuta 1983 Erlabrunn, Itä-Saksa) on saksalainen uransa lopettanut yhdistetyn urheilija. Kircheisen on mitalien määrällä mitaten yhdistetyn MM-historian menestynein urheilija yhdessä Eric Frenzelin kanssa.


title: Björn Kircheisen

text: Vuosina 2001–2003 Kircheisen voitti kaikkiaan kuusi nuorten MM-kultaa. Salt Lake Cityn olympialaisissa 2002 hän saavutti joukkuekilpailusta hopeaa, oli normaalikilpailussa viides ja sprintissä yhdeksäs. Val di Fiemmen MM-hiihdoissa 2003 hän kuului jälleen Saksan hopeajoukkueeseen sijoittuen lisäksi normaalikilpailussa seitsemänneksi. Oberstdorfin MM-hiihdoissa 2005 Kircheisen saavutti hopeaa sekä joukkuekilpailusta että henkilökohtaisesta normaalikilpailusta. Sprinttikisassa hän oli neljäs.


title: Björn Kircheisen

text: Torinon olympialaisten 2006 joukkuekilpailusta Kircheisen saavutti uransa viidennen arvokisojen hopeamitalin. Lisäksi hän sijoittui seitsemänneksi molemmissa henkilökohtaisissa kilpailuissa. Vuonna 2007 Sapporon MM-hiihdoissa Kircheisen oli sprintissä pronssilla, normaalikilpailussa seitsemäs ja joukkuekilpailussa jälleen Saksan joukkueen mukana toinen. Liberecin MM-kilpailuissa 2009 hän sai joukkuekilpailussa sekä suurmäen Gundersen-kilpailussa hopeaa. Vancouverin olympialaisissa 2010 Kircheisen sijoittui joukkuekilpailussa pronssille, suurmäen kilpailussa 20:nneksi ja normaalimäen kilpailussa 22:nneksi. Oslon MM-kilpailuissa 2011 hän oli normaalimäen kilpailussa 28:s ja voitti hopeaa Saksan normaalimäen ja suurmäen joukkueessa. Val di Fiemmen MM-kilpailuissa 2013 Kircheisen voitti pronssia normaalimäen kilpailussa ja oli suurmäessä 14:s. Sotšin olympialaisissa 2014 hän voitti joukkuekilpailussa hopeaa ja oli suurmäen Gundersen-kilpailussa neljäs. Lahden MM-kilpailuissa 2017 hän sai kultaa joukkuekilpailussa ja pronssia normaalimäen Gundersen-kilpailussa.


title: Björn Kircheisen

text: Yhdistetyn maailmancupissa Kircheisen saavutti ensimmäisen palkintosijansa oltuaan toinen normaalikilpailussa Kuopiossa 23. marraskuuta 2001. Ensimmäisen voittonsa hän sai Trondheimin sprinttikisassa 6. joulukuuta 2002. Hän on urallaan voittanut 17 osakilpailua ja ollut 45 kertaa palkintokorokkeella (13.3.2017 mennessä). Kokonaiskilpailussa hänen paras sijoituksensa on kolmas kausilta 2002—2003 ja 2005—2006.


title: Björn Kircheisen

text: Kircheisen päätti urheilu-uransa keväällä 2018.


title: FXP

text: FXP eli File eXchange Protocol on tiedonsiirtotapa, joka käyttää FTP-protokollaa siirrettäessä dataa palvelimelta palvelimelle ilman että siirtoyhteys välissä kulkee asiakasohjelman läpi. FXP-istunnossa asiakasohjelma huolehtii normaalista FTP-kontrolliyhteydestä kahden palvelimen kesken ja toteuttaa näiden välisen FXP-siirtoyhteyden. FXP-siirron etuna on se, ettei suuria määriä dataa tarvitse ensin siirtää hitaan yhteyden takana olevalle asiakkaalle ja peilata sen jälkeen sama data toiselle palvelimelle, vaan siirtoyhteys voidaan toteuttaa nopeasti ja kustannustehokkaasti kahden nopean palvelimen kesken.


title: FXP

text: Kehittyneet FTP-palvelinohjelmistot osaavat muodostaa salatun siirtoyhteyden keskenään käyttäen SSL- tai TLS-salausta.


title: FXP

text: FXP-siirron mahdollistaminen palvelimessa voi tehdä sen haavoittuvaksi FTP bounce -hyökkäykselle. FXP-ominaisuus on oletuksena otettu pois päältä useissa FTP-palvelinohjelmistoissa.


title: FXP

text: FXP on määritelty FTP-protokollan RFC-dokumentissa (RFC 959).


title: Jakso

text: Jakso voi tarkoittaa:


title: Uusi tietosanakirja

text: Uusi tietosanakirja tarkoittaa seuraavia teoksia:


title: Albin Viggen

text: Albin Viggen on Per Brohällin retkikäyttöön suunnittelema perhepursi. Retkikäytössä paras henkilömäärä on 2-3 henkilöä, mutta veneessä voi yöpyä jopa 4 henkilöä. Venettä pystyy purjehtimaan yksin tai jopa 4 hengen miehistöllä. Vene esiteltiin 1960-luvun puolivälissä ja niitä valmistettiin noin 1 350 kappaletta. Aluksi Viggeniä tehtiin Karlskrona-veistämöllä (Karlskrona-Viggen), mutta 1971 tuotanto siirtyi Albin Marinelle, valmistettiin vuoteen 1978 asti.


title: Albin Viggen

text: Veneessä vasemmalla puolella, heti kulkuaukon vieressä sijaitsee keitin ja tiskiallas. Salongissa on kaksi pitkittäistä istuinta, jotka toimivat myös pistopunkkina. Keulassa on V-vuode.


title: Albin Viggen

text: http://www.viggen.urli.net [linkki rikki]


The Lord of the Rings: The Battle for Middle-earth II (lyhennettynä BFMEII) on EA Los Angelesin kehittämä ja EA Gamesin vuonna julkaisema reaaliaikainen strategiapeli.


title: The Lord of the Rings: The Battle for Middle-earth II

text: Pelille on ilmestynyt lisäosa "".


text: Pelissä hyvän ja pahan puolet ovat jaettu rotuihin:


text: IGN on antanut pelille arvosanaksi 9.0/10 arvostelussaan.


title: Amerikkalaisvastaisuus

text: Amerikkalaisvastaisuus on vihamielisyyttä, varauksellisuutta, penseyttä tai kriittisyyttä Yhdysvaltain hallitusta, kulttuuria tai ihmisiä kohtaan. Vastustajille Yhdysvallat on symboloinut rahvaan valtaa, rahvaanomaisen kulttuurin leviämistä kansallisten tilalle, liberalismia, vapaakauppaa, juurettomuutta, rotujen sekoittumista, sivistymättömyyttä, rahan palvontaa tai Yhdysvaltojen suoraa puuttumista muiden maiden asioihin.


title: Amerikkalaisvastaisuus

text: Antiamerikkalaisuus on yleinen käsite, mutta yleensä sen suosio on kytköksissä Yhdysvaltain hallituksen toimiin maailmassa. Antiamerikkalaisuuden suosio on ollut korkeimmillaan muun muassa Vietnamin sodan, Irakin sodan ja Abu Ghraibin vankilan kidutusskandaalin aikoihin. On kuitenkin kiisteltyä, onko termi aito ideologia vai pelkästään karkea yhdistelmä stereotypioista, ennakkoluuloista ja kritiikistä amerikkalaisia tai Yhdysvaltoja kohtaan. Termin kriitikot kyseenalaistavat antiamerikkalaisuuden erottamisen yksittäisenä ilmiönä ja väittävät termin käyttöön sisältyvän propagandistisia tai poliittisia merkityksiä.


title: Amerikkalaisvastaisuus

text: Sivistyneistön antiamerikkalaisuus syntyi jo 1700-luvulla. Amerikassa valta oli rahvaalla ja kulttuuri sen mukaista. Demokratian pelon jälkeen antiamerikkalaisuuden sytykkeiksi nousivat kapitalismin ja modernisaation pelot. Amerikasta tulvi autoja, elokuvia ja villitsevää neekerijatsia. Siellä uskottiin arvostettavan vain rahaa, ei perinteitä ja kulttuuria.


title: Amerikkalaisvastaisuus

text: Konservatiivifilosofit arvostelivat Ranskan vallankumousta (1789) perustuslain ja yhteiskunnan rakentamisesta luonnon ja tieteen abstrakteille periaatteille. Sama koski Ranskan vallankumouksen edeltäjää, Amerikan vallankumousta (1776). Näiden aatteiden katsottiin rappeuttaneen Yhdysvaltoja.


title: Amerikkalaisvastaisuus

text: Rotuteorian isä Arthur de Gobineau moitti Yhdysvaltojen tasa-arvoperiaatteen johtavan rotujen sekoittumiseen ja siten älyltään ja kauneudeltaan ylivertaisen arjalaisen/anglosaksisen (valkoisen) rodun rappeutumiseen, etenkin "roskarotuiset" maahanmuuttajat sekoittuivat näiden kanssa. Tämä johtaisi keskinkertaisuuteen kaikessa. Professori Ceaser tosin nostaa esiin Tiger Woodsin sekoittumisesimerkkinä.


title: Amerikkalaisvastaisuus

text: Nietzschelle Yhdysvallat edusti massatuotantomentaliteettia ja henkistä tyhjyyttä. (Natsien hovifilosofi) Martin Heidegger paheksui Amerikkaa modernismin ruumiillistumana. Se edusti teknologiaa, kulutuskeskeisyyttä ja keskivertoihmisen vapautta Venäjän tavoin, vain Euroopassa näitä osattiin hillitä perinteiden avulla. Kulttuurista oli tullut pelkkä kulutushyödyke. Jean-Paul Sartren kaltaiset kommunistit omaksuivat Heideggerin ajattelun muunneltuna vasemmistoälymystön aseeksi Yhdysvaltoja vastaan. Venäjää ei enää nähty uhkana.


title: Amerikkalaisvastaisuus

text: Euroopassa ennen toista maailmansotaa vaikuttanut filosofinen koulukunta, jota edustivat muun muassa Oswald Spengler ja Heidegger, katsoi Yhdysvaltojen olevan kulttuurittoman sivilisaation ääriesimerkki. Se oli ”rakennettu” eikä ”kasvanut”, teknologisesti kehittynyt mutta ilman Saksan ja muiden ”autenttisten” kansojen luonnollista henkisyyttä ja elinvoimaisuutta. Tämä koulukunta vaikutti voimakkaasti arabimaailmassa 1930-luvulta alkaen ja se näkyy muun muassa alueen Baath-puolueiden ohjelmissa.The Crisis of Islam, Bernard Lewis, Weindenfeld & Nicolson, 2003, ISBN 0-297-64548-X


title: Amerikkalaisvastaisuus

text: Amerikkalaisvastaisuuteen yllytettiin muun muassa sodan aikaisessa Japanissa, natsi-Saksassa sekä kylmän sodan aikana sosialistisissa maissa kuten Neuvostoliitossa, Kiinassa ja Pohjois-Koreassa.


title: Amerikkalaisvastaisuus

text: Neuvostoliiton romahtaminen saattoi paradoksaalisesti lisätä amerikkalaisvastaisuutta, koska Yhdysvallat jäi ainoaksi supervallaksi ja ihmiset, jotka aikaisemmin näkivät sen suojana kommunismilta, eivät enää tunteneet tarvitsevansa sen tukea. Globalisaatio, joka joskus esitetään yhdysvaltalaisena uusliberaalina projektina, lisää kansainvälisiä kontakteja, mutta tuo myös talouskonfliktit näkyvimmiksi ja kasvattaa työpaikkojen epävarmuutta.


title: Amerikkalaisvastaisuus

text: Vaikka Yhdysvaltoja ei nähdä yleisesti epämiellyttävänä Euroopassa ja muissa läntisissä maissa, ovat antiamerikkalaiset tunteet laajalle levittäytyneitä, erityisesti läntisessä Euroopassa. Heinäkuussa 2005 tehty kysely osoitti, että enemmistöllä eurooppalaisista on huono kuva Yhdysvalloista. Antiamerikkalaisilla tunteilla on tapana nousta pintaan esimerkiksi Yhdysvaltain asevoimien ollessa esillä eurooppalaisissa tiedotusvälineissä. Erityisesti Irakin sota on lisännyt amerikanvastaisuutta ennen kaikkea manner-Euroopassa. Sitä vastoin esimerkiksi useimmissa Itä-Euroopan maissa, Yhdistyneessä kuningaskunnassa, Irlannissa ja nykyään Tanskassa – huolimatta siitä, että kylmän sodan aikaan asenteet olivat siellä kielteisiä – suhtaudutaan Yhdysvaltoihin suhteellisen myönteisesti. Ruotsissa ja Suomessa, jotka ovat myös olleet perinteisesti amerikkalaisvastaisia maita ja jopa Naton ulkopuolella, ovat asenteet varsinkin Irakin sodan ja George W. Bushin hallintokauden päätyttyä merkittävästi pehmentyneet.


title: Amerikkalaisvastaisuus

text: Latinalaisen Amerikan maissa on Yhdysvaltoja ihannoivien tunteiden ohella ollut myös antiamerikkalaisia tunteita pitkään. Yhdysvallat on käyttänyt useita kertoja sotilaallista voimaa (muun muassa Grenadassa ja Panamassa) ja puuttunut maiden sisäpolitiikkaan esimerkiksi aseistamalla Nicaraguan kontra-sissejä tai tukemalla Chilen ja Argentiinan sotilasjunttia. Latinalaisessa Amerikassa, kuten muuallakin maailmassa, suhtautuminen Yhdysvaltoihin on usein ambivalenttia: vaikka Yhdysvaltojen suurvaltapolitiikka vastustetaankin, suhtaudutaan usein myönteisesti maan kulttuuriin tai esimerkiksi sen talousjärjestelmään.. Myös Yhdysvaltain viimeaikaisen hallituksen unilateraaliseksi väitetty ulkopolitiikka ja irtisanoutuminen joistakin kansainvälisistä järjestöistä ja sopimuksista kuten kansainvälisestä sotarikostuomioistuimesta ja Kioton sopimuksesta ovat lisänneet antiamerikkalaisia tunteita.


title: Amerikkalaisvastaisuus

text: Amerikkalaisvastaisuutta on myös lisännyt se, että monien ihmisoikeusjärjestöjen mukaan Yhdysvallat ei nykyään edes yritä noudattaa ihmisoikeuksia.


title: Amerikkalaisvastaisuus

text: Muslimien länsivastaisuus kohdistui 1950- ja 1960-luvulle saakka pääasiassa Ranskaan ja Yhdistyneeseen kuningaskuntaan, jotka olivat kolonialisoineet alueen, mutta viime aikoina islamilaisista alueista on tullut amerikkalaisvastaisuuden keskipiste. Iran oli yksi ensimmäisiä maita, jossa se nousi merkittäväksi ilmiöksi ja termit ”suuri saatana” ja iskulause ”kuolema Amerikalle” ovat olleet jatkuvassa käytössä vuodesta 1979, jolloin Yhdysvaltojen voimakkaasti tukema šaahi Mohammad Reza Pahlavin hallinto syrjäytettiin islamilaisella vallankumouksella. Myös Yhdysvaltain laajamittainen tuki Israelille ja Palestiinan miehityksen pitkittyminen ja palestiinalaiskysymyksen ratkaisemattomuus on osasyynä ilmiöön. Vaikka monet länsimaiden ja Yhdysvaltojen poliittiset ratkaisut ja teot ovat vaikuttaneet islamilaisessa maailmassa ilmenneeseen länsivastaisuuteen on siihen vaikuttanut myös islamismin nousu ja sen jyrkät länsivastaiset mielipiteet. Liikkeen amerikkalaisvastaisessa propagandassa maa ja yhdysvaltalainen elämäntapa esitetään yleensä synnillisenä, degeneroituneena, ja sukupuolisesti siveettömänä ja pyritään estämään länsimaisten vaikutteiden leviäminen islamilaiseen maailmaan. Amerikkalaisvastaisuudella on monissa islamilaisissa maissa myös sisäpoliittinen ulottuvuus, koska useiden maiden, erityisesti Saudi-Arabian ja Egyptin, hallitukset ovat Yhdysvaltain läheisiä liittolaisia. Yhdysvaltojen vastustaminen on samalla myös oman korruptoituneena pidetyn hallituksen arvostelemista.


title: Amerikkalaisvastaisuus

text: Syyskuun 11. päivän terroriteot kuten myös aikaisemmat terroristihyökkäykset Yhdysvaltoja vastaan ovat äärimmäisiä esimerkkejä ilmiöstä. Tosin samankaltaisia terrori-iskuja on tehty myös Yhdistyneessä kuningaskunnassa ja Espanjassa. CNN:n mukaan lähes puolet saudiarabialaisista pitää Osama bin Ladenin ”retoriikkaa” hyvänä. Toisaalta läheisiä suhteita Yhdysvaltoihin kannatti 41 prosenttia.


title: Amerikkalaisvastaisuus

text: Toimittaja Saska Saarikosken mielestä Donald Trump näyttäisi toteuttavan amerikanvastaisten toiveet, koska hän vetäisi Yhdysvaltojen sotilastuen pois muilta mailta ja vastustaa vapaakauppaa. Pohjois-Korea iloitsikin Trumpin toteuttavan iskulauseen "jenkit, menkää kotiin". Suomalaisen antiamerikkalaisuuden erityispiirre on halu pitää Yhdysvaltoja yhtä pahana kuin Venäjää.


title: Amerikkalaisvastaisuus

text:
Filosofi Jean-Francois Revelin mukaan "Äärioikeiston antiamerikkalaisuutta ruokkii sama demokratian ja liberaalin talouden viha, joka innostaa äärivasemmistoa."
Professori Alan McPhersonin näkemyksen mukaan antiamerikkalaisuus on ”"Yhdysvaltojen kansainvälistä vaikutusvaltaa vastustavan mielipiteen ilmentymä"”.


title: Amerikkalaisvastaisuus

text: Britannian entisen EU-asioiden ministerin Denis MacShanen mukaan antiamerikkalaisuus on ”poliittis-kulttuurinen normi Euroopan älymystön keskuudessa ja suuressa osassa muslimimaailmaa”.


title: Amerikkalaisvastaisuus

text: Professori Jean-François Lyotardin mukaan antiamerikkalaisuus on pääasiassa itsepäistä haluttomuutta nähdä Yhdysvalloissa vallitseva poliittinen, sosiaalinen ja taloudellinen vapaus ja demokratia sekä hämmennystä, jota yhä edelleen pohjimmiltaan epäliberaaleille tai jopa totalitaarisille doktriineille omistautuneet ihmiset Euroopassa ja muualla maailmassa kokevat.


title: Inferno 31

text: Inferno 31 on Håkan Södergrenin suunnittelema purjevene. Vene tuli markkinoille 1983-1984 ja sitä valmistettiin 1990-luvun alkuun saakka. Vene tunnetaan myös nimillä Finngulf 31 ja Saint 313, ja sitä lisenssivalmistettiin Ruotsissa pienin muutoksin nimellä Crown 31.


title: Denis Lawson

text: Denis Lawson (s. 27. syyskuuta 1947, Crieff, Skotlanti) on lukuisissa elokuvissa ja televisiosarjoissa esiintynyt skotlantilainen näyttelijä, joka tunnetaan parhaiten Wedge Antillesin roolista alkuperäisessä "Tähtien sota" -trilogiassa. Hänen sisarenpoikansa on näyttelijä Ewan McGregor, joka esitti Obi-Wan Kenobia uudessa "Tähtien sota" -trilogiassa.


title: Postitaide

text: Postitaide (englanniksi "Mail Art") syntyi toisen maailmansodan jälkeen muusta maailmasta eristettyinä eläneiden japanilaisten taiteilijoiden ja länsimaisten taiteilijoiden yhteydenpidosta. Tietoisesti postitaiteesta - "Mail Art"ista - alkoivat puhua japanilaiset Gutai-ryhmän jäsenet 1950-luvun alussa. Heistä tunnetuin lienee yhä aktiivinen "Mr. Mail Art" professori Shozo Shimamoto.


title: Postitaide

text: Postitaiteen juurien sanotaan ulottuvan dadaan ja surrealismiin. Länsimaissa postitaiteen pioneereina olivat fluxus-taiteilijat. Suomeen postitaide saapui 1960- ja 1970-lukujen taitteessa. Tuon ajan tunnetuimpia osallistujia olivat J.O. Mallander, Arto Kytöhonka ja Ilkka-Juhani Takalo-Eskola.


title: Postitaide

text: Taiteilijat lähettävät toisilleen viestejä, pieniä taideteoksiaan, piirustuksia, kannanottoja, kuvia, ja kaiken on kuljettava postin kautta. Alun alkaen periaatteena oli, ettei lähetetty teos saanut olla arvokkaampi kuin kirjekuori, jossa teos kulki. Tai teos oli taiteilijan tekemä ja postimerkillä varustettu kortti.


title: Postitaide

text: Postitaiteeseen saa ja voi osallistua kuka tahansa, mutta kirjoittamattomana sääntönä on, että saapuneeseen postiin pitää vastata. Kun postitaiteessa järjestetään näyttelyitä, niihinkin voi osallistua kuka tahansa. Yleensä kaikki työt laitetaan näytteille. Raha ei liiku, eli ei ole osanottajamaksuja, mutta teoksia ei myöskään myydä, eikä taiteilijoille makseta. Näyttelyn jälkeen työt saa vaikka hävittää, mutta ei myydä. Näyttelyn järjestäjien velvollisuus on lähettää osanottajaluettelo kaikille. Joskus se on vaatimaton osoitemoniste osallistujista, joskus hieno katalogi.


title: Postitaide

text: Postitaide elää ja on voimissaan, osin ehkä siksi että sen harrastajat soveltavat myös nykytekniikkaa. Näyttelyitä ja töitä esitetään Internetissä, näyttelydokumentit laaditaan cd-levyille, lähetetään videonauhoituksia jne. Yhä useammin postitaidetapahtumien yhteydessä esitetään performansseja. Postitaiteella on ainakin puolivirallinen asema. Töitä on hyväksytty museoihin ja monet kansainväliset näyttelyt herättävät huomiota. Vuoden 2003 Venetsian biennaalissa postitaide oli mukana virallisena oheistapahtumana "Extra 50". Suomesta mukaan oli kutsuttu Ilkka-Juhani Takalo-Eskola ja Paul Tiililä.


title: Beta Israel

text: Beta Israel () eli Etiopian juutalaiset ovat etiopialaista alkuperää olevia juutalaisia. Heistä käytetään myös termiä falaša eli "ulkopuoliset" tai "muukalaiset", mutta etiopianjuutalaiset katsovat termin olevan loukkaava. Heitä on arviolta 20 000 – 30 000, joista noin puolet elää Israelissa ja puolet Etiopiassa.


title: Beta Israel

text: Pariisin antropologian instituutin tutkijoiden vuonna 1999 tekemän tutkimuksen mukaan falašat eivät polveudu juutalaisista, vaan Etiopian historiallisesta väestöstä. Tutkimuksessa tutkittiin falašojen ja muiden etiopialaisten Y-kromosomin tiettyjä haploryhmiä. Samanlaisiin tuloksiin päästiin samana vuonna Washingtonin yliopistossa tehdyssä tutkimuksessa. Falašojen perimätiedon mukaan he polveutuvat Menelik I:n, kuningas Salomon ja Saban kuningattaren pojan, juutalaisesta henkivartijasta.


title: Beta Israel

text: Juutalaisista Etiopiassa on ensimmäiset maininnat antiikin kreikkalaisissa lähteissä 200 eaa. 100-luvulla jaa. Etiopian juutalaiset kuuluivat Aksumin kuningaskuntaan. 300-luvulla jaa. juutalaisuus oli laajalle levinnyt uskonto falašojen alueella. 950-luvulla falašat kapinoivat Aksumia vastaan kuningatar Judithin johdolla. Aksumin kuningaskunnan Zagwe-dynastian aikana falašoilla oli suuri vaikutusvalta maassa. 1450-luvulla Etiopia valloitti falašojen maat ja heitä alettiin vainota. Falašat kapinoivat 1500-luvulla ja 1616 etiopialaiset suorittivat keisari Susneyosin johdolla falašojen joukkomurhia. Vainoamisen, maastamuuton ja kääntymisen seurauksena falašojen määrä putosi alkuperäisistä sadoista tuhansista muutamaan tuhanteen. Falašat tulivat länsimaiseen tietoisuuteen vasta 1790-luvulla. 1800-luvulla heidän luonaan työskenteli eurooppalaisia lähetyssaarnaajia, jotka yrittivät käännyttää heitä kristinuskoon kertomalla, että juutalaisessa uskossa odotettu messias oli jo elänyt Jerusalemissa. Vuonna 1862 joukko falašoja lähti vaellukselle kohti Palestiinaa tarkistamaan asiaa. Taudit ja nälkä pakottivat kuitenkin falašat hylkäämään retken jo Axumissa.


title: Beta Israel

text: Israel julisti vuonna 1975, että falašoilla oli oikeus Israelin kansalaisuuteen. Etiopian sisällissodan aikana tuhannet falašat joutuivat pakolaisleireille Sudaniin. Sieltä noin 6 00 falašaa pääsi Israeliin vuosien 1979–1984 välillä. Sisällissodan pahetessa Israel käynnisti operaatio Mooseksen vuosina 1984–1985, jolloin 7 000 falašaa kuljetettiin ilmateitse Israeliin. Vuonna 1991 kuljetettiin 14 000 falašaa Addis Ababan lentokentältä Israeliin.


title: Beta Israel

text: Useimmat falašat ovat perinteisesti olleet maanviljelijöitä. He viljelivät hirssiä ja hedelmiä. 1980-luvun nälänhätä, kuivuudet ja maastamuutto ovat tyhjentäneet useita vanhoja maanviljelijäyhteisöjä. Falašojen talot ovat ympyrän muotoisia ja niiden seinät rakennetaan kivestä, puusta tai mudasta. Kylät sijaitsevat usein jokien lähellä ja erillään kristittyjen kylistä.


title: Beta Israel

text: Kuten monissa muissakin juutalaisissa yhteisöissä, falašojen yhteisö on keskittynyt uskonnon ympärille. Jokaisella isolla kylällä tai pienempien kylien joukolla on johtaja nimeltä "kess", joka johtaa yhteisöä. "Cahen" hoitaa uskonnolliset asiat ja tutkii tooraa. "Bebtara" avustaa "cahenia". Cahenetit johtavat käytännössä falašojen yhteisöä.


title: Beta Israel

text: Suuri valtaosa falašoista on juutalaisia. Pitkä eristys muista juutalaisista yhteisöistä on johtanut erilaisen uskonnon muodostumiseen. Falašat eivät esimerkiksi tunne Talmudia. Sen sijaan falašojen uskonto perustuu pitkälti "Oritiin" eli Tooraan. Falašoilla on omat rabbinsa. Falašat myös viettävät sapattia ja poikalapset ympärileikataan. Falašat viettävät juhlapäivää nimeltä "Sigd", jota ei vietetä muissa juutalaisissa yhteisöissä. Siinä juhlitaan juutalaisten paluuta karkotuksesta Babyloniasta.


title: Beta Israel

text: Etiopian juutalaisia vaikuttaa Isrelissa useilla eri yhteiskunnan aloilla, muun muassa urheilussa, politiikassa ja taiteissa. Kansainvälisesti tunnetuimpia ovat vuoden 2013 Miss Israel Yityish Aynaw sekä huippumalli Esti Mamo.


title: Messier 81

text: Messier 81 eli M81 on Ison karhun tähdistön alueella sijaitseva galaksi, jonka löysi Johann Elert Bode 1774. Tästä se on saanut myös englanninkielisen lempinimensä, "Bode's Galaxy". Kaukaisimmat kohteet, joita on kerrottu nähdyn paljain silmin, ovat galaksit M81, Centaurus A ja NGC 253. Kaikki noin 10 miljoonan valovuoden päässä. M81 on näistä kaukaisin, arviolta noin 11,8 miljoonan valovuoden päässä.


Messier 81


title: Saukko (täsmennyssivu)

text: Saukko voi tarkoittaa jotakin seuraavista:


title: Madrid (täsmennyssivu)

text: Madrid voi tarkoittaa seuraavia:


title: Peroksisomi

text: Peroksisomi on yksinkertaisen lipidikalvon ympäröimä soluelin, joka on melkein kaikissa aitotumallisissa soluissa. Peroksisomi osallistuu tärkeisiin solun aineenvaihdunta- ja signalointitehtäviin.


title: Peroksisomi

text: Peroksisomi sisältää hapettavia entsyymejä, katalaaseja ja peroksidaaseja, jotka käyttävät happea vetyatomien irrottamiseen orgaanisista yhdisteistä. Tämä reaktio tuottaa vetyperoksidia, mistä peroksisomi on saanut nimensä. Peroksisomit jaetaan kahteen ryhmään niiden koon perusteella pienempiin mikroperoksisomeihin (0,15−0,25 µm) ja näitä hieman suurempiin mikrobodeihin eli mikrojyväsiin (0,3−1,5 µm).


title: Peroksisomi

text: Peroksisomit löysi ensimmäisen kerran ruotsalainen tohtoriopiskelija J. Rhodin vuonna 1954, minkä jälkeen kului vuosia ennen kuin ne pystyttiin identifioimaan soluelimiksi. Belgialainen solubiologi Christian de Duve julkaisi tutkimuksensa vuonna 1967.


title: Peroksisomi

text: Peroksisomien uskotaan syntyvän solulimakalvostosta ja ne ovat siis osa solunsisäistä kalvokiertoa. Peroksisomin proteiinit tuotetaan vapaissa ribosomeissa ja peroksisomin kalvolla on proteiineja varten kuljetusmekanismeja. Peroksisomit ovat yhteydessä solulimakalvostoon.


title: Peroksisomi

text: Peroksisomien muodostuminen vaatii lipidikalvon muodostumisen, kalvoproteiinien siirtymisen kalvolle ja peroksisomien liukoisten proteiinien kuljetuksen peroksisomien sisään.